Bukedde Online - Kabaka asiimye Kabushenga\nAb'e Buddu beebugira mazaalibwa ga Ssaabasajja...\nBirigwa yeewuunya obukugu Kabaka bwe yakozesa...\nKABAKA Ronald Muwenda Mutebi II asiimye Robert Kabushenga ssentebe w’olukiiko oluteekateeka emisinde gy’amazaalibwa ga Kabaka olw’okutegeka emisinde gy’omwaka guno egyajjumbiddwa okwetoloola ebitundu bya Uganda eby’enjawulo n’ebweru waayo.\nKabaka ng'abuuza ku Kabushenga gye buvuddeko. EBIFAANANYI BYA DICKSON KULUMBA\nOkusiima kwa Kabaka kuno akuyisizza mu Katikkiro Charles Peter Mayiga ng’ono obubaka abutuusizza okuyita mu lukiiko lw’amawulire lwe yatuuzizza e Bulange- Mmengo ku Lwokusatu ku makya n'agamba nti obungi bw’abantu abeetabye mu misinde bw'amusanyusizza nga kino kyavudde ku nteekateeka eyabadde ennungi.\n“ Ssaabasajja Kabaka antumye ntuuse okusiima kwe eri ssentebe w’olukiiko olutegeka emisinde gy’amazaalibwa ga Kabaka, omukungu Robert Kabushenga ne banne olw’okutegeka emisinde egyajjumbidde bwe giti nga mu kino agamba kyavudde ku nteekateeka eyabadde ennungi era andagidde nkusikeko mu mukono,” Mayiga bwe yatuusizza obubaka bwa Kabaka.\nMu balala Kabaka beyebazizza era Katikkiro beyakuteko mu ngalo, ye Kkampuni ya Airtel abavujjirizi abakulu saako n’abavujjurizi abalala okuli Bukedde afulumizibwa Vision Group, PostBank, Rwenzori, MAAD Advertising, Events Ware House, Aba Athletics Kampala nga bano bebakuba maapu y’emisinde.\nKatikkiro Mayiga ng'akutte omukungu Robert Kabushenga mu ngalo oluvannyuma lwa Kabaka okusiima emirimu gye yakoze mu kuteekateeka emisinde gy'amazaalibwa ga Kabaka egyabaddewo ku Ssande April 8,2018\n“ Mu ngeri y’emu Ssabasajja Kabaka yeebazizza abantu bonna abaagumira enkuba n’ebisooto ne bajja mu Lubiri okwetaba mu misinde gino. Ate asiimye ne Minisitule y’Emizannyo, Abavubuka n’okwewummuza saako n’ekitongole kye ekya Majestic Brands nga bano be baabadde bakwanaganya enteekateeka yonna,” Mayiga bwe yayongeddeko.\nKabushenga nga y’akulira Vision Group, Remmie Kisakye owa Airtel n’abavujjirizi abalala betabye ku mukolo guno saako Minisita w’emizannyo e Mmengo Henry Ssekabembe Kiberu wamu n’akulira Majestic Brands, Omukungu Ronald Kawaddwa betabye mu lukungana luno.\nAbantu abasukka 40000 bebetaba mu misinde gy’amazalaibwa ga Kabaka egyabaddewo ku Ssande April 8, 2018 nga bano babadde mu Lubiri e Mmengo, mu kibuga Masaka, e Jinja mu Busoga s aako n’e South Africa ng’Omubaka wa Kabaka e Bungereza Ronald Lutaaya naye eyetabye mu gyabadde mu Lubiri yategezezza nti bagenda kukola entegeka okudduka omwaka ogujja.\nAkulira Vision Group, Robert Kabushega ng'aliko by'annyonnyola Katikkiro Mayiga oluvannyuma lw'olukung'ana.\nEkintu ku nsimbi eziva mu misinde gino, Kabaka yasiima kikozesebwe okugulira abalwadde ba Nnalubiri ebikozesebwa mu bujjanjabi.\nKu lulwe Mayiga yagambye nti amazaalibwa ga Kabaka galaze nti ky’ekintu ekisobola okugatta Bannayuganda bonna awatali kweyawulamu mu ndowooza zaabwe n’amawanga bwatyo nakubiriza abantu okusigala nga bawagira enteekateeka eno.\nAIRTEL EWADDEYO OBUKADDE 50 OKUTEGEKA OMUKOLO GW’AMAZAALIBWA GA KABAKA:\nKu Lwokubiri, Airtel yakwasizza Omumyuka ow’okubiri owa Katikkiro wa Buganda, Dr. Twaha Kaawaase nga ye Ssentebe w’olukiiko olutegeka ebikujjuko bya Kabaka ng’aweza emyaka 25 ku Nnamulondo saako ne Ssentebe w’olukiiko olutegeka omukolo gw’amazaalibwa ga Kabaka, Apollo Makubuya ensimbi obukadde 50 okukola ku nteekateeka.\nKatikkiro Charles Peter Mayiga ng'ali mu kifaananyi n'abavujjirizi b'emisinde gy'amazaalibwa ga Kabaka.\nOmukolo guno gwabadde ku kitebe kya Airtel mu Kampala era ceeke yabakwasiddwa avunaanyizibwa ku kutunda Airtel mu bantu, Remmie Kisakye eyayongedde okweyama nti baakusigala nga bakolagana n’Obwakabaka mu bintu ebyenjawulo.\nOmukolo omukulu ogw’amazaalibwa ga Kabaka gugenda kubeerawo ku Lwakutaano mu kigo e Villa - Maria mu disitulikiti y’e Kalungu era enteekateeka zimaliriziddwa.


Obuvune bulemesezza Mutyaba ogwa Burundi\nCranes yeetegekera kudding'ana ne Burundi mu z'okusunsulamu abalizannya CHAN omwaka ogujja e Cameroon.\nLwamukaaga mu za CHAN\nCranes – Burundi, Lugogo 10:00\nABAWAGIZI ba Cranes, ababadde beesunga okulaba ku ssita waabwe Muzamir Mutyaba nga badding’ana ne Burundi, tebagenda kumulabako. Mutyaba yafunye obuvune.\nMu kifo kye, omutendesi Abdallah Mubiru yayitiddemu Chrizestom Ntambi owa Wakiso Giants ne Ibrahim Orit owa Mbarara City. Mutyaba y’omu ku basinga okuba n’obumanyirivu ku ttiimu eno kuba yaakazannya ez’akamalirizo emirundi ebiri.\nMubiru yagambye nti wadde abazannyi bano bagenda kubasubwa, balina abalala abalungi era abasobola okuziba ebituli byabwe.\n“Burundi okugikuba omwayo tekigifuula nnafu kubulwako kyekola e Lugogo. Abawagizi batulinamu obwesige era tetugenda kubayiwayo,” Mubiru bwe yategeezezza oluvannyuma lw’okutendekebwa eggulo e Lugogo.\nSserunkuuma (ku kkono) ne Revita be bamu ku bali ku ttiimu ya Chan.\nMu luzannya olwasooka mu Burundi, Cranes yawangula ggoolo 3-0 nga mu nsiike y'Olwomukaaga e Lugogo yeetaaga maliri gokka, oba okugikuba ggoolo 2-0 eyitewo.\nMubiri yeegattiddwaako omuteebi Sulaiman Mutyaba, eyagambye nti bakimanyi bulungi nti omulimu tegunnaggwa kubanga ekiruubirirwa kyabwe kya kugenda mu CHAN.\n"Omulimu tetunnagumaliriza,nze ne bannange tukimanyi nti enkizo y'okubeera awaka n'obuwanguzi obwasooka tulina kubizimbirako buzimbi, si kugayaala," Mutyaba, omu ku baateebera e Burundi, bwe yategeezezza. Mu gwasembye okuzannya mu ne kiraabu ye eya KCCA, yateebye ggoolo 3 nga bawuttula Onduparaka 4-0 mu liigi.\nAbazannyi 23 be baatendekeddwa ku Mmande .Chrizestom Ntambi ne Allan Kayiwa abaabadde ne ttiimu enkulu eyawangudde Ethiopia 1-0 mu gw'omukwano ku Ssande, baakomyewo eggulo akawuungeezi, sso nga ensonga eyalemesezza Karim Watambala okwegatta ku banne teyategeerekese.


Bukedde Online - Gavumenti emenyewo emisango gy'obutemu ku Nantaba\nKulubya ye yawaayo ettaka okwazimbibwa Kle...\nNGA March 24, 2019 mu kabuga k’e Nagojje mu disitulikiti y’e Mukono, Ronald Ssebulime yakubwa omuserikale wa poliisi Cpl. David Ssali amasasi n’attibwa mu bukambwe.\nRonald Ssebulime okuttibwa kyaddirira minisita Aidah Erios Nantaba okuddukira ku poliisi y'e Naggalama n'agiroopera nga bwe waliwo omusajja eyali amulondoola ku piki piki n'ekigendererwa eky'okumutusaako obulabe.\nKabangali ya police eya 999 eyali edduumirwa Cpl. Ssali oluvannyuma olwafuna amawulire gano yawondera piki piki eno era mu kabuga k'e Nagojje we yakwatira Ssebulime eyali agezaako okudduka oluvannyuma lwa piki piki kwe yali ne munne okumukuba ekigwo. Munne ataategerekeka ne gye buli eno yadduka.\nOluvannyuma lw'okukwata Ssebulime, okusinziira ku baaliwo bagamba nti yateekebwa ku kabangali ya polisie ng'asibiddwa ku mpingu wabula oluvannyuma lw'akaseera Cpl. Ssali eyakulira ekikwekweto aliko essimu gye yafuna n'oluvannyuma n'ategeeza banne bwe bali mu kikwekweto nga bw'afunye "order" era bwe batyo ne bajja Ssebulime ku kabangali ya poliisi kwe yali ateereddwa n'akubwa amasasi agaamuttirawo.\nPoliisi yasooka n'efulumya amawulire ng'eyita mu mwogezi waayo mu ggwanga Fred Enanga nga Ssebulime bwe yali ateberezebwa okuba omutemu era nti alabika yalina emmundu nga kye kyamukubya amasasi.\nWabula oluvannyuma poliisi yekyusa n'etegeeza nga Ssebulime bw'atalina mutawaana gwonna era nti yali muzadde agenda ku ssomero okukyalira abaana be.\nCpl. Ssali yakwatibwa kubanga ye yakulira ekikwekweto kino era kyali kikakasiddwa nga ye kennyini yee yakuba Ssebulime amasasi agamuttirawo.\nNga tanakwatibwa Cpl. Ssali aliko akatambi mw'awulirwa ng'ategeeza Nantaba ng'omuntu gwe yali asse bwe yali omutemu era nti yalina emmundu nga yabaddizaako ne ku masasi bwe baali bamugoba.\n"Nze nabagobye nga nduumira 999 batudizza ku masasi era akiwakanya yenna nze ndi mwetefuteefu okuyimirirawo okuwa obujulizi" Ssali bw'awulikika mu katambi.\nAb'oluganda lwa Ssebulime oluvannyuma lwa bino byonna, nga bayita mu munnamateeka waabwe Nkunyingi Muwada baddukira mu kkooti ne bawaabira minisita Nantaba n'abaserikale ba polisi abalala basatu okuli Ronald Opio, Ronald Baganza ne Edward Cherotich be baggulako emisango gy'obutemu.\nKkooti y'e Mukono ng'eyita mu mulamuzi wa kkooti ento, Juliet Hatanga yayisa ekiragiro ku Nantaba n'abaserikale bano okugenda mu kkooti okutandika okwewozaako ku misango gino nga July 15, 2019 wabula bonna tebalinnyayo.\nSSAABAWOLEREZA WA GAVUMENTI AMWEGGYEREZZA\nNga bakyagenda mu maaso n'okulinda ekiddako. Ku bbalaza ssabiiti eno nga Sepetember 9,2019 Ssaabawaabi wa gavumenti, Mike Chibita yafulumizza ekiwandiiko ekiraga nga gavumenti bw'eggye emisango gy'obutemu ku Nantaba n'abaserikale abavunaanibwa.\n"Ekiwadiiko kino kitegeeza kkooti nga ofiisi ya Ssaabawaabi bw'ejje emisango gy'okutemula Ssebulime ku minisita Nantaba n'abaserikale Ronald Opio, Ronald Baganza ne Edward Cherotich" ekitundu ku kiwandiiko bwe kisoma era nga kiteereddwaako omukono Chibita.\nNantaba ayogeddeko ne Bukedde ku nsonga zino n'ategeeza nga bw'asiimye ofiisi ya Ssaabawaabi wa gavumenti olw'okugezaako okulaga eggwanga amazima. Akyakalambira nti Ssebulime yali mutemu eyali ayagala okumusanyawo.\nABA FAMIRE YA SSEBULIME SI BAMATIVU\nMu kiwandiiko ekyafulumiziddwa munnamateeka wa famire ya Ssebulime, Nkunyingi Muwada owa Muwada and Co Advocates, kigamba nti ng'aba famire bennyamidde nnyo olwa Ssaabawaabi wa gavumenti okujja emisango gy'obutemu ku Nantaba n'abaserikale ba poliisi abasatu. Bagamba nti bakyetegereza ensonga eno basobole okusalawo ekinaddako.\nAwadde obujulizi ku nfa ya Radio\nOmuyimbi bamufuuye doola n'atabuka\nMaro tebaamukubira kulingiza\nOmusajja yanjooga n'antamya eddya\nEyansigula mu bufumbo anneefuulidde


Abavubi abaatulugunyizibwa abalwanyisa envuba embi omu natemwako omukono baddukidde mu kkooti Entebbe - Watchdog Uganda\nAbavubi abaatulugunyizibwa abalwanyisa envuba embi omu natemwako omukono baddukidde mu kkooti Entebbe\nTonny Mawejje ne Kamada Mutebi ku kkooti Entebbe\nABAVUBUKA 2 abakola ogw’okuvuba ku mwalo gwe Bussi balajanidde be kikwatako okubayamba oluvanyuma lw’okugwa mu bagambibwa okuba abayambako ku maggye agakola ogw’okulwanyisa envuba embi ne babakuba emiggo saako n’okutemako omu omukono.\nTonny Mawejje ne Kamada Mutebi baasangiddwa ku kkooti Entebbe nga ge bakaaba ge bakomba era nga beebuza ludda wa gye bayinza okuggya obwenkanya olw’engeri gye balaba omusango gwabwe gye gutambuzibwamu ekibaletedde okutya olw’okuba abagambibewa okubatuusako ebisago bateebwa dda.\nBano banyonyodde nti nga 09 omwezi gwe 12 omwaka oguwedde bwe baali bava mu nnyanja okuvuba baagwa mu kibinja kya bantu abaali babagalidde amajambiya ne miggo era nga oluvanyuma babategeera nga be bamu ku bantu abalondebwa okuyambako amaggye okulwanyisa envuba embi mu kitundu kyabwe.\nKu bano kwaliko Kirongoozi Joseph, omulala amanyiddwa nga Wilber, Patrick, Lwejonga nabalala be batasobola kulaba olw’obudde okuba nti bwali bwa kiro, bagenda mu maaso ne bababuuza ludda wa gye baali bava era ne babategeeza nga bwe baali bava mu nnyanja okuvuba, baabateeka ku nninga boogere wa gye batadde ebyennyanja ebito ne babategeeza nga bwe batabilina, kwe kutandika okubakuba saako n’okubatematema okukkakana nga Kamada bamutemyeko omukono.\nOluvanyuma abaddukirize bajja ne bategeeza Poliis ye bussi eyakwata abagambibwa okubatema kyokka ne bateebwa nga batuusiddwa ku Poliisi ye Entebbe.\nBalajanidde abakulu mu maggye okuvaayo okubayamba nti kubanga bejjanjabye naye ensimbi zibaweddeko.\nEra basabye abalamuzi mu kkooti Entebbe okubayamba okusobola okufuna obwenkanya.


Bukedde Online - Omwana by'aganyulwa mu kuzannya ne muzadde we\nOmusajja gwe nneefunira katono anzitire mu...\nWADDE abaana beetaaga obudde okuzannya ne bannaabwe, nga tebataataaganyizibwa bazadde oba abakulu ababalabirira, okunoonyereza kulaga nti, omwana okuzannyako ne bazadde be nakyo kikulu ddala.\nMaama ng’abuuka omuguwa ne bawala be.\nOjja kwesanga nga bw'obeera awaka, omwana wo akusaba muzannyeko mwembi. Kino bwe kibaawo togaana kubanga kikola kinene mu kukula kw'omwana.\nOmwana bw'azannya ne muzadde we, awulira nga wa njawulo, y'ensonga lwaki emirundi mingi bayaayaana okufunayo akadde okuzannyako ne bazadde baabwe.\nOmwana bw'azannya ne muzadde we, kimuwa ebbeetu okubeera omuyiiya era eyekkiririzaamu, naddala nga muzadde we amuzzaamu amaanyi. Omuzadde bw'owaayo obudde okuzannyamu n'omwana wo, kimuyamba okufuna obukugu obw'enjawulo.\nBw'ozannya n'omwana nga mwogera, naye ayiga, ojja kwesanga ng'ajja kukuwuliriza nnyo bw'obaako ky'omugamba nga bwe muzannyamu. Omwana bw'azannyamu n'omuntu omukulu kimuwa obukugu okukolagana n'abantu abalala, era amanya ne bw'akwatamu ebintu naddala ebimusoomooza.\nOmuzadde bw'azannya n'omwana afaayo nnyo okumwekkaanya mu buli ky'akola ne kimwongera okumutegeera, oluusi ekitabaawo ssinga omwana ono abeera azannya ne bato banne, kubanga tewaba afaayo.\nHanifah Naluyima omusomesa era nga mukugu mu nkuza y'abaana ng'asomesa mu Aga Khan Nursery School ku Old Kampala agamba nti, okuzannya kikulu nnyo mu nkula y'omwana era y'ensonga lwaki ne ku masomero bassaawo ekiseera ky'abaana okuzannya nga balabirirwa abasomesa mu masomo ga PE (Physical Education).\nMu masomo gano, abaana bazannya n'abasomesa, era abaana baba bakola ebyo abasomesa bye babalaga. Kino kiyamba omwana okwongera okusemberera omusomesa n'okumuggyamu okumutya.\nNoolwekyo, n'omuzadde yandibadde assaawo obudde n'azannya n'omwana we asobole okwongera okumutegeera n'okumusembeza.\nENGERI OKUZANNYA GYE KUYAMBA OBWONGO BW'OMUTO\nOkuzannya kukola kinene mu kukula kw'obwongo bw'omwana. Omwana bw'azannya, obwongo busisimuka ne busindika obubaka mu bitundu by'omubiri eby'enjawulo. Kino kye kimu ku biyamba omwana okukula mu mubiri n'asobola okutambula, okudduka, okubuuka n'ebirala.\nEBIKA BY'EMIZANNYO GY'ABATO\nEmizannyo girimu ebiba eby'enjawulo, ate nga byonna bya mugaso mu kukula kw'omwana;  Okuzannya ng'okozesa ebitundu by'omubiri omuli emikono, amagulu, omutwe n'ebirala.\n Okuzannya ng'okozesa ebintu eby;enjawulo nga omupiira, omuguwa, omuggo n'ebirala.\nOkuzannya mu ngeri y'okukolagana nga okwegoba, okwekweka ne mwekwekula, okuyimba, okuzina n'emirala.\nOkuzannya nga mwefudde ng'abagole, maama ne taata, okwefuula pulezidenti oba omusomesa oba omuntu omulala yenna.\nOkunyumya emboozi enjiiye ezitiisa oba ezisanyusa. Abaana abasinga bwe baba bakola ebika byonna babizannya, era kyandibadde kirungi omuzadde n'ofunayo akadde k'okuzannyako n'omwana wo mu bika ebyo.\nWALIWO ENJAWULO WAKATI W'OKUZANNYA NE MAAMA NE TAATA\nEnjawulo weeri, kubanga taata atera okwagala emizannyo egy'okukozesa amaanyi omuli okudduka, okusamba omupiira n'emirala, so nga maama atera kwagala egirimu okwongera.\nEmizannyo gyombi mikulu nnyo mu nkuza y'omwana, kubanga buli muzadde abeera ayagala omwana omulamu obulungi mu nkula ate ng'era asobola n'okweyogerako mu bantu.\nEmizannyo egy'ebika byombi giyamba omwana okukula nga mulamu bulungi mu mubiri ne mu birowoozo, ate ng'era kimuwadde ekyanya okweyabiza obulungi bazadde be. Jjukira nti okuzannya n'omwana kikwetaagisa, okumwetegereza, okumuwuliriza, okwogera naye n'okumutegeera.\nTekitegeeza kumuwakanya buli ky'aba aleese, oba okukkiriza buli kimu, wabula okukola ekituufu ekimugyamu. Naluyima agattako nti omuzadde bw'azannya n'omwana we, kimwanguyira okumweyabiza era bw'abaako n'okusoomoozebwa kw'asanze, ayanguwa okutegeeza muzadde we kubanga abeera mukwano gwe.\nJoseph Sseremba, omusawo ku ddwaaliro lya Sseremba Medical Centre e Kabalagala annyonnyola nti omwana okuzannya ne muzadde we kirimu ebirungi bingi; Okuzimba obwongo.\nAgamba nti omwana obwongo bwe businga kuzimbibwa ng'ali n'omuntu gw'atatya, kubanga tamulemesa oba okumukambuwalira mu mbeera yonna.\nAkubiriza abazadde okufuna akadde babeereko n'abaana era bazannye nabo babaggyemu okubatya, kubanga omwana bw'atya omuzadde yeesanga nga talina muntu amwanguyira okubuulira ebimunyigiriza. Ekirala, omwana anyumirwa nnyo by'aba azannya ne muzadde we engeri gye kitabeera kya bulijjo, era ojja kwesanga n'omwana abeera yeesunga lwe banaddamu\nAbamu ku bavunaanibwa; Wamala (ku kkono) ne Nyakana nga bava mu kkooti.\nNoolwekyo, n'omuzadde yandibadde\nn'azannya n'omwana we asobole\nokwongera okumutegeera n'okumusembeza.\nENGERI OKUZANNYA GYE\nKUYAMBA OBWONGO BW'OMUTO\nOkuzannya kukola kinene mu\nkukula kw'obwongo bw'omwana.\nOmwana bw'azannya, obwongo\nbusisimuka ne busindika obubaka\nmu bitundu by'omubiri eby'enjawulo.\nKino kye kimu ku biyamba\nomwana okukula mu mubiri\nn'asobola okutambula, okudduka,\nEmizannyo girimu ebiba eby'enjawulo,\nate nga byonna bya mugaso\nmu kukula kw'omwana;\n Okuzannya ng'okozesa\nebitundu by'omubiri omuli emikono,\namagulu, omutwe n'ebirala.\n Okuzannya ng'okozesa ebintu\neby;enjawulo nga omupiira, omuguwa,\nOkuzannya mu ngeri y'okukolagana\nnga okwegoba, okwekweka\nne mwekwekula, okuyimba,\nOkuzannya nga mwefudde\nng'abagole, maama ne taata, okwefuula\npulezidenti oba omusomesa\noba omuntu omulala yenna.\nOkunyumya emboozi enjiiye\nezitiisa oba ezisanyusa.\nAbaana abasinga bwe baba bakola\nebika byonna babizannya, era\nkyandibadde kirungi omuzadde\nn'ofunayo akadde k'okuzannyako\nEndabika ya Juliana Kanyomozi emiza amangota


Bukedde Online - ‘Muggya wange apangisizza abasajja ne bankuba’\n‘Muggya wange apangisizza abasajja ne bankuba...\nObunkenke e Namirembe nga Reverand Kalende...\nAMALOBOOZI g’enkoko ezikookolima ge gaamuyambye okwewalula okuva mu kibira kya Mabira wakati okutuuka ku bantu abaamuwadde obuyambi. Baagenze okumutuukako ng’ali mu bulumi obw’ekitalo, yenna akikijjana, asituka bw’addawo kyokka ng’ali bwereere! Byabaddewo ku Mmande.\nNamusisi ne muwala we Nakalembe\nImmaculate Nakalembe, omutuuze ku kyalo Bukaayo, mu disitulikiti y’e Buvuma alumiriza muggya we okupangisa abasajja basatu bamukube era nti olwamaze okumutuusaako obulabe mu Mabira, ne badduka.\nSsentebe w’ekyalo Nkaaga, mu muluka gw’e Buwoola - Najjembe, mu disitulikiti y’e Buikwe, Daniel Ssemakula Katende yategeezezza nti Nakalembe yasoose kulabibwa omutuuze Kibirango n’amwekanga ng’alaba ali bukunya. “Omutuuze omukyala yayanguye n’amufunira engoye n’amwambaza.\nBaayise poliisi eyamututte mu ddwaaliro e Kawolo,” Katende bwe yategeezezza. Eby’okuwambibwa ne bamutulugunyiza mu Mabira, Nakalembe yabyogedde azze engulu.\nYagambye nti, “abasajja basatu nga bali ku boodabooda bantaayizza nga nva okukyalira baze Jonathan Kizza, omujaasi wa UPDF, akolera e Bujagaali mu disitulikiti y’e Jinja. Nnina muggya wange abeera e Jinja era ono aludde\nng’ankubira essimu ng’andaalika okunkolako bwe simulekera musajja. Enkinkakasa nti muggya wange ye yabadde emabega wa bino byonna, bwe nabadde nva ewa baze ku Mmande, mwannyina wa muggya wange kwe kujja n’abasajja abalala babiri ne bansalako mu bitundu by’e Njeru we nabadde nnindira takisi.\nBankubye ne bankwata okukkakkana nga bantuusizza mu Mabira. Mwannyina wa muggya\nwange yambuuzizza nti, “Gwe tokimanyi nti omusajja gw’obadde naye alina mukazi we? Lwaki tomwesonyiwa?” Nakalembe yagasseeko nti ekyaddiridde kumwabulamu ngoye ne bongera okumukuba kyokka nga ne bw’alaajana teri ajja kumutaasa.\nYazirise era teyategedde basajja gye baabulidde. Okudda engulu nga yenna omubiri gumuluma, aliko enkwagulo. Poliisi y’omu Mabira ensonga\nyazongeddeyo ku Poliisi enkulu etwala ekitundu kino e Lugazi era ne baggulawo omusango gw’okugezaako okuwamba omuntu n’okumulumya ku fayiro nnamba SD:49/15/01/2020.\nMaama wa Nakalembe, eyamusanze mu ddwaaliro ly’e Kawolo, Jessica Namusisi, olwalabye ku muwala we n’ayoza ku mmunye.\nYategeezezza nti babadde bamaze ennaku ssatu nga banoonya muwala we. Nakalembe ajjanjabibwa mu ddwaaliro e Kawolo.


Bukedde Online - Yiga bwe bakola ebizigo mu bikolokomba n'ebiwata\nEbintu 6 ebikulaakulanya bizinensi y'essomero\nMANIFESITO Y'ABALONZI; 'Mulongoose ebyenji...\nGodfrey Kakembo muzira wa ggwanga. Omudaali gwe yagufuna mu June wa 2013 ng’eggwanga limwebaza okulirwanirira\nGodfrey Kakembo muzira wa ggwanga. Omudaali gwe yagufuna mu June wa 2013 ng’eggwanga limwebaza okulirwanirira.\nKakembo omutuuze w’e Mugongo zooni A e Kyengera, y’omu ku baazirwanako.\nAgamba nti yayingira obuyeekera ku myaka 14, era y’omu ku baasiba omugga Katonga nga bagenda okuwamba Gavumenti mu 1986.\nAmagye yagawummula mu 1994 naye n’abakana n’olutalo olulala, olw’okulwanyisa obwavu era alulinnye ku nfeete. Anyumya: Nnasuubula ku byennyanja, nnafumba ku walagi, emmwaanyi nzisuubbuddeko, nkoze ne ku dduuka lya cakalacakala naye byonna mbadde mpadaawadako buwaziiwazi.\nNnakolako ne bbekeeri y’emigaati, naye omwo abantu abakyamu bansuuliramu akawanga n’empitambi ne mbivaako! Bwe nnajja mu Kampala okukimira abantu amazzi wamu n’okukuba bbulooka kwe kulaba abatembeeya ebizigo ne mbeebuuzaako. Nnali ntereseewo emitwalo 73 mu mazzi ne bbulooka era ze zaatandika bizinensi y’ebizigo nga 20 October 2007.\nNga sinnakola bizigo, nnasookera ku ssabbuuni nga muggya mu nsigo za ovakkedo. Ono nnakizuula nti agoba endwadde z’ensusu naddala mu baana. Nga wayise omwaka gumu nnazuula ekyama ekirala mu bikongoliro bya kasooli n’ebikolokomba by’amatooke. Bino mbikolamu ebizigo ebiwonya endwadde z’ensusu.\nNzaalibwa abagenzi Jesper Batte eyali omujaasi ne Aisha Nabbowa abaafiira mu lutalo e Luweero. Nasomako e Kiwoko P/S e Nakaseke naye mu P3 mu 1981, emmundu n’etandika okuseka olw’olutalo olwali lubaluseewo.\nTwava okusoma bbomu n’ekuba emmotoka we twali ffenna ne tusaasaana era eka tetwatuuka. Twadduka kiwalazima okutuuka ku mutala Bendegere okumpi n’e Kasambya.\nNnayingira amagye ku myaka 14. Ffe twasiba Katonga ne tugenda e Nabyewanga, Lwera, Kaabasanda, Mpigi, Kampala okutuuka e Sudan ku bigere.\nAmagye nnagavaamu mu April wa 1994 ne nzira e Kiwoko mu Luweero ewa kitange. We nnabinnyukira nga nsigazza engalo mukaaga zokka, endala amasasi gaali gaazikutulako.\nMu 1993, Pulezidenti bwe yatusisinkana mu Lubiri yansuubiza okundiyirira ssente za kitange kyokka ne ku ssaawa ya leero be yalagira okunkolako bansaba empapula naye tebanzirangamu!\n1. Funa ebikolokomba n’ebikongoliro obyanike mu kassana bikale bulungi. Bisaleesale osekulemu ensaano.\n2. Funa ebizigo bye batunda mu kibuga ebyeru ebitaliimu wadde kirungo kyonna.\n3. Biteeke mu sseppiki etukula obulungi obisaanuuse ku muliro byete bulungi oluvannyuma oleete ensaano yo ogigattemu.\n4. Mu kkiro 8 ez’ebizigo oteekamu tampeko y’ensaano emu yokka era obitabule bulungi byetabule mu bizigo.\n5. Oluvannyuma lw’eddakiika nga 20-25, biggyeeko obiteeke wansi. Bibalire eddakiika ttaano zokka obisengejjere mu ntamu endala etukula ng’okozesa akagoye akasobola okuggyamu ebisejja by’ensaano eri gye wataddemu.\n6. Bwe wayitawo eddakiika 15, gattamu tampeko bbiri eza woyiro agonza ebizigo otabule bulungi. Gattamu langi yonna gy’oyagala ebizigo bireme kubeera bya kitaka oba ebiddugavu ennyo.\n7. Teekamu akawoowo akasaamusaamu akatakaalaamuka nnyo. Bitabule byonna bibulire mu bizigo.\n8. Bwe biba ng’ebiwola kyokka nga tebinnaba kwekwata, tandika okubisenamu nga bw’opaakinga mu bikebe.\nBuli kkiro y’ebizigo ebyeru ngigul 8,500/-. Buli wiiki nfumba kkiro 8-9 ez’ebizigo.\n8x8500/- = 68,000/-\nEbirungo ebirala byonna bya 10,000/- zonna awamu ze nkozesa wiiki ziba mu 80,000/- zokka.\nBuli kakebe akatono ak’ebizigo nkatunda 1,500/-, akaddirira ka 2,000/-, 3,500/- ne 6,000/-.\nBuli kkiro emu ey’ebizigo ngiggyamu obukebe bw’ebizigo obutono 20. Kitegeeza nti mu kkiro 8 nja kuggyamu obukebe 160 obukebe obutono.\nKwe kugamba 80,000/- ze nsaasaanya ku byetaago nfunamu 240,000/-, olwo ne mba nga nkoze amagoba ga 160,000/-. Ku zino kwe nsasula abakozi bange 17 be nnina.\nNkola n’obuugi obwa ssoya kubanga nnakimanya nti okwongera omutindo ku birime ensi gy’etutwala.\nYiga bwe bakola ebizigo mu bikolokomba n’ebiwata\nAbavubuka baakutalaaga ebyalo okuwenja akalulu ka Museveni


Bukedde Online - Ebimalako obwagazi ngâ€™oyambula munno\nAni ayambula munne nga mugenda okwegatta?\nAbagenda okunyumya akaboozi balina okuketegekera ate nga mwembi mwagala nga tewali awaliriza munne kubanga okunyumya akaboozi kiba kya kyeyagalire.\nWabula waliwo ebintu ebiwerako ebiyinza okumalako munno obwagazi ngâ€™ebimu ku bino bye bino. Olugoye:Â Si kirungi okugenda okusisinkan\nWabula waliwo ebintu ebiwerako ebiyinza okumalako munno obwagazi ngâ€™ebimu ku bino bye bino. Olugoye:Â Si kirungi okugenda okusisinkana munno nâ€™olugoye olujama oba nga luwunya, kubanga singa atandika okukunoonya nâ€™alulaba oba nâ€™awulira ekiwunya, olabirawo ngâ€™abadde ajjude obuswandi akuviira.\nAkaleega:Â Abakazi abamu balwawo okwoza akaleega bwe kaba akeeru ne katuuka nâ€™okufuuka aka kyenvu naddala mu nkwawa. Singa munno akwambula nâ€™alaba langi eyo, amaanyi gâ€™abadde asonze gesalaÂ omulundi gumu.\nAkawale: Singa kabaamu ekituli munno nâ€™akiraba mu kiseera kyâ€™okukwambula, kisobola okumumalamu amaanyi ne webuuza kyâ€™abadde nga tokitegeera.\nEbizigo:Â Newakubadde kiba kirungi okwenyiriza ngâ€™ogenda okusisinkana omwagalwa wo, naye ate sikirungi kumala geemetta buli kizigo wenna nâ€™ameremeenya olwo akwambula nga buli lwâ€™akukwatako oseererabuseerezi nga nsonzi.\nAkawoowo:Â Kirungi okwekuba ku kawoowo nâ€™owunya bulungi, naye ate kayinza okuviirako munno abadde atandise okukwambula okuggwamuÂ amaanyi nga kasusse.\nEnviiri:Â Jjukira nti muno bwâ€™aba akwambula akukwatakwata buli wamu nâ€™olwekyo enviiri eziwunya obubi ziyinza okumumalako obwagazi.\nEbyenkwawa ne ebyâ€™omu mbugo:Â Mu kiseera kino munno wa ddembe okukunywegera buli wamu nâ€™olwâ€™ekyo singa anaatuuka mu bifo ebyekusifu nga tobimwa, kiba kibi nnyo. Akamwa:Â Akamwa akawunya kabulabe nnyo mu kutta obwagazi. Olina okulaba nga tovaamu kasu konna nâ€™olwâ€™ekyo akamwa wandibadde okayonja bulungi.Â\nOmusumba Nyanzi azimbye ggoloofa mw'anaakuliza abalongo


Bukedde Online - Mmotoka 50 ziyooleddwa\nKayihura atereeze basajja be-Latif Ssebaggala...\nOmusirikale ng’alaga ezimu ku mmotoka ezaakwatiddwa eziri ku poliisi y’e Nateete.\nPOLIISI y’ebidduka e Nateete ekutte mmotoka ezisoba mu 50 mu bikwekweto ku baddereeva abaaweebwa fayini olw’okumenya amateeka agafuga ebidduka ne balemwa okusasula mu nnaku 21 ezibaweebwa.\nEbikwekweto bino byakoleddwa ku luguudo oluva e Kampala okudda e Masaka okumpi ne poliisi y’e Nateete era buli ddereeva eyasangiddwa ng’alina ekipapula kino nga teyasasula ng’emmotoka esikibwa n’etwalibwa ku poliisi.\nKyakulembeddwaamu amyuka akulira poliisi y’ebidduka ku poliisi eno, Abdul Lwumbwe eyagambye nti takisi ze zaasinze okukwatibwa.\nYagasseeko nti baddereeva abamu baasangiddwa ne lisiiti ezisukka mu emu ng’ennaku 21 mwe balina okusasulira zaggwaako dda era bano boolekedde okusasula ssente zino nga kuliko ne fayini ya bitundu 50 ku ssente ze balina okusasula.\nWabula baddereeva b’emmotoka zino okusingira ddala abattakisi bakukkulumidde poliisi y’ebidduka olw’okubaggyako ssente ennyingi eziri wakati wa 50,000/- ne 250,000/-.


Ddala Tuli mu “Nnaku ez’Oluvannyuma”? - Omukutu Omutongole ogw’Abajulirwa ba Yakuwa ku Internet\nDdala Tuli mu “Nnaku ez’Oluvannyuma”?\nBintu ki Baibuli bye yalagula ebyandibaddewo mu kiseera kyaffe?\nEkigambo kya Katonda kigamba nti abantu bandibadde beeyisa batya mu “nnaku ez’oluvannyuma”?\nKu bikwata ku “nnaku ez’oluvannyuma,” bintu ki ebirungi Baibuli bye yalagula ebyandibaddewo?\nWALI olabye amawulire ku ttivi ne weebuuza nti, ‘Ensi eno eraga wa?’ Ebintu eby’entiisa bigwawo bugwi ne kiba nti abantu tebasobola kumanya kinaabaawo nkya. (Yakobo 4:14) Kyokka, Yakuwa amanyi ebinaabaawo mu biseera eby’omu maaso. (Isaaya 46:10) Ekigambo kye Baibuli kyalagula dda nnyo ku bintu ebibi ebyandibaddewo mu kiseera kyaffe era n’ebirungi ebijja okubaawo mu biseera eby’omu maaso.\n2 Yesu Kristo yayogera ku Bwakabaka bwa Katonda, obujja okukomya obubi era bufuule ensi eno olusuku lwa Katonda. (Lukka 4:43) Abantu baayagala okumanya ekiseera Obwakabaka obwo lwe bwandizze. Mu butuufu, abayigirizwa ba Yesu baamubuuza nti: “Tubuulire bino we biribeererawo n’akabonero ak’okujja [“ak’okubeerawo,” NW ] kwo n’ak’emirembe gino okuggwaawo?” (Matayo 24:3) Mu kubaddamu, Yesu yagamba nti Yakuwa Katonda yekka y’amanyi ekiseera kyennyini eky’enkomerero y’embeera zino ez’ebintu. (Matayo 24:36) Ate era, Yesu yabategeeza ebintu ebyandibaddewo ku nsi ng’Obwakabaka tebunnaleetera bantu mirembe n’obukuumi. Ebyo bye yalagula, weebiri kaakano!\n3 Nga tetunnaba kwekenneenya bukakafu obulaga nti tuli mu ‘nnaku ez’amafundikira ng’embeera zino ez’ebintu,’ ka tusooke twekenneenye mu bimpimpi olutalo olwaliwo abantu lwe bataalaba. Olutalo olwo lwali mu ggulu, era ebyavaamu bitukwatako ffenna.\nOLUTALO MU GGULU\n4Essuula evuddeko mu katabo kano eraze nti Yesu Kristo yatandika okufuga nga Kabaka mu ggulu mu 1914. (Danyeri 7:13, 14) Amangu ddala nga yaakafuuka Kabaka, alina kye yakolawo. Baibuli egamba: “Ne waba olutalo mu ggulu: Mikaeri [erinnya lya Yesu eddala] ne bamalayika be nga batabaala okulwana n’ogusota [Setaani Omulyolyomi]; ogusota ne gulwana ne bamalayika baagwo.”* Setaani ne bamalayika be ababi, oba badayimooni, baagobebwa mu ggulu era ne basuulibwa ku nsi. Bamalayika ba Katonda abeesigwa baasanyuka nnyo Setaani ne badayimooni bwe baagobebwa mu ggulu. Ku luuyi olulala, abantu bo tebandifunye ssanyu ng’eryo. Mu kifo ky’ekyo, Baibuli yalagula nti: “Zisanze ensi…kubanga Omulyolyomi asse gye muli ng’alina obusungu bungi, ng’amanyi ng’alina akaseera katono.”—Okubikkulirwa 12:7, 9, 12.\n5 Weetegereze ebyandivudde mu lutalo olwo olwaliwo mu ggulu. Olw’obusungu obungi, Setaani yandireetedde abantu ebizibu eby’amaanyi. Nga bw’ojja okuyiga, kaakano tuli mu biseera ebizibu ennyo. Naye bijja kumala “akaseera katono.” Ne Setaani kennyini ekyo akimanyi. Akaseera ako Baibuli ekayita ‘ennaku ez’oluvannyuma.’ (2 Timoseewo 3:1) Nga tuli basanyufu nnyo okukimanya nti mu kiseera ekitali kya wala Katonda ajja kuggyawo obubi bwonna Omulyolyomi bw’aleese ku nsi! Ka twekenneenye ebimu ku bintu ebyayogerwako mu Baibuli ebiriwo mu kiseera kino. Ebintu ebyo biraga nti tuli mu nnaku ez’oluvannyuma era nti mangu ddala Obwakabaka bwa Katonda bujja kuleeta emikisa egy’olubeerera eri abo abaagala Yakuwa. Okusooka, ka twekenneenye ebintu bina ebiri mu kabonero Yesu ke yagamba nti kandirambye ennaku ze tulimu.\nEBINTU EBYANDIBADDEWO MU NNAKU EZ’OLUVANNYUMA\n6“Eggwanga liritabaala eggwanga ne kabaka alitabaala kabaka.” (Matayo 24:7) Abantu bukadde na bukadde battiddwa mu kyasa ekiyise. Munnabyafaayo omu Omungereza yagamba: “Ekyasa ekya 20 kye kikyasinze okubaamu okuyiwa omusaayi mu byafaayo byonna… . Kibadde kyasa omubadde entalo ezitatadde, era ng’ekiseera kibadde kitono nnyo lwe watabaddewo ntalo.” Alipoota okuva mu Worldwatch Institute (Ekitongole Ekyekenneenya Ebiriwo mu Nsi) egamba: “Abantu abakoseddwa entalo mu kyasa [ekya 20] bakubisaamu emirundi esatu abo abaakosebwa entalo zonna ezaaliwo okuva mu kyasa ekyasooka AD okutuuka mu mwaka gwa 1899.” Abantu abasukka mu bukadde 100 baﬁiridde mu ntalo ezibaddewo okuva mu 1914. Wadde nga tumanyi obulumi obubaawo nga tuﬁiriddwa omwagalwa omu mu lutalo, tetuyinza kuteebereza nnyiike obukadde n’obukadde bw’abantu gye balina olw’okuﬁirwa abaagalwa baabwe mu ntalo.\n7“Walibaawo enjala.” (Matayo 24:7) Abanoonyereza bakizudde nti emmere yeeyongedde obungi mu myaka 30 egiyise. Wadde kiri kityo, enjala yeeyongedde olw’okuba abantu bangi tebalina ssente zimala okugula emmere oba ettaka kwe bayinza okulimira. Mu nsi ezikyakula, abantu abasukka mu kawumbi baavu lunkupe. Abasinga obungi ku bantu abo balumwa enjala ey’amaanyi. Ekitongole ky’Eby’Obulamu kiteebereza nti endya embi y’eviirako abaana abasukka mu bukadde obutaano okufa buli mwaka.\n8 “Walibaawo n’ebikankano ebinene [musisi].” (Lukka 21:11) Ekitongole eky’omu Amerika ekyekenneenya enkula y’ensi (Geological Survey), kigamba nti okuva mu 1990 wabaddewo musisi wa mirundi 17 buli mwaka ng’asobola okwonoona ebizimbe n’okwasa ettaka. Okutwalira awamu, buli mwaka wabaddewo musisi asobola okusaanyaawo ebizimbe. Ate ensonda endala zigamba: “Musisi asse abantu mitwalo na mitwalo mu myaka 100 egiyise era okukulaakulana mu bya tekinologiya kuyambye kitono nnyo mu kukendeeza ku muwendo gw’abantu abafa.”\n9“Walibaawo…kawumpuli.” (Lukka 21:11) Wadde nga wabaddewo okukulaakulana mu by’ekisawo, endwadde ezaaliwo edda n’ezizze mu biseera bino zikyeyongera okubonyaabonya abantu. Alipoota emu egamba nti endwadde za bika 20 ezimanyiddwa ennyo nga mu zino mwe muli akafuba, omusujja gw’ensiri, ne kolera—zeeyongedde obungi mu myaka egyakayita, era waliwo endwadde ezimu ezikyali enzibu okuvumulwa. Mu butuufu, endwadde empya nga 30 zibaluseewo. Ezimu teziriiko ddagala liyinza kuzivumula era nga zitta.\nABANTU B’OMU NNAKU EZ’OLUVANNYUMA\n10 Ng’oggyeko okwogera ku bintu ebyandibaddewo mu nsi, era Baibuli yalagula nti empisa z’abantu zandikyuse mu nnaku ez’oluvannyuma. Omutume Pawulo yannyonnyola engeri abantu gye bandibadde beeyisaamu. Tusoma bwe tuti mu 2 Timoseewo 3:1-5: “Mu nnaku ez’oluvannyuma, ebiro eby’okulaba ennaku birijja.” Mu bimpimpi, Pawulo yagamba nti abantu bandibadde\ntebaagala ba luganda\nbaagala essanyu okusinga Katonda\nnga balina ekifaananyi ky’okutya Katonda, naye nga beegaana amaanyi gaakwo\n11 Abantu beeyisa bwe batyo mu kitundu gy’obeera? Mazima ddala bwe kityo bwe kiri. Okwetooloola ensi waliwo abantu abeeyisa mu ngeri eyo. Kino kiraga nti Katonda anaatera okubaako ky’akolawo, kubanga Baibuli egamba: “Ababi ne bwe bameruka ng’omuddo, nga ne bye bakola bibagendera bulungi, naye ku nkomerero bazikirira.”—Zabbuli 92:7, Baibuli y’Oluganda eya 2003 .\nEBINTU EBIRUNGI EBYANDIBADDEWO!\n12 Mazima ddala ennaku ez’oluvannyuma zijjudde ebizibu nga Baibuli bwe yalagula. Kyokka, mu nsi eno ejjudde ebizibu, waliwo ebintu ebirungi mu basinza ba Yakuwa.\n“Enjiri eno ey’obwakabaka eribuulirwa mu nsi zonna.”—Matayo 24:14\n13 Ekitabo kya Baibuli ekya Danyeri ky’alagula nti: “Okumanya kulyeyongera.” Okumanya okwo kwandyeyongedde ddi? Mu ‘kiseera eky’enkomerero.’ (Danyeri 12:4) Okusingira ddala, okuva mu 1914 Yakuwa ayambye abo abaagala okumuweereza okweyongera okumanya Baibuli. Basobodde okutegeera amazima agakwata ku linnya lya Katonda n’ebigendererwa bye, ssaddaaka ya Yesu Kristo, embeera y’abafu, n’okuzuukira. Ate era abasinza ba Yakuwa bayize okutambuza obulamu bwabwe mu ngeri ebaganyula era ereetera Katonda okutenderezebwa. Era basobodde okutegeera obulungi ekigendererwa ky’Obwakabaka bwa Katonda n’engeri gye bunaatereezaamu ebintu ku nsi. Kiki kye bakozeewo bwe bafunye okumanya okwo? Ekibuuzo ekyo kitutuusa ku bunnabbi obulala obutuukirizibwa mu nnaku zino ez’oluvannyuma.\n14 Mu bunnabbi bwe obukwata ku ‘mafundikira g’embeera zino ez’ebintu,’ Yesu Kristo yagamba: “Enjiri eno ey’obwakabaka eribuulirwa mu nsi zonna.” (Matayo 24:3, 14) Okwetooloola ensi, amawulire amalungi agakwata ku Bwakabaka, kwe kugamba, Obwakabaka obwo kye buli, kye bunaakola, n’engeri gye tuyinza okufunamu emikisa gyabwo—gabuulirwa mu nsi ezisukka mu 230 era mu nnimi ezisukka mu 400. Obukadde n’obukadde bw’Abajulirwa ba Yakuwa babuulira n’obunyiikivu amawulire amalungi ag’Obwakabaka. Abajulirwa bano bava “mu buli ggwanga n’ebika n’abantu n’ennimi.” (Okubikkulirwa 7:9) Abajulirwa bayigiriza obukadde n’obukadde bw’abantu Baibuli, nga kino bakikola ku bwereere. Ng’obunnabbi obwo butuukiriziddwa mu ngeri eyeewuunyisa naddala okuva Yesu bwe yagamba nti Abakristaayo ab’amazima ‘bandikyayiddwa’!—Lukka 21:17.\n15 Okuva bwe kiri nti obunnabbi bwa Baibuli bungi butuukirizibwa leero, tokikkiriza nti tuli mu nnaku ez’oluvannyuma? Amawulire amalungi bwe ganaamala okubuulirwa nga Yakuwa bw’ayagala, awo “enkomerero” ejja kujja. (Matayo 24:14) “Enkomerero” etegeeza ekiseera Katonda lw’ajja okuggyawo obubi ku nsi. Ajja kukozesa Yesu ne bamalayika ab’amaanyi okuzikiriza abo bonna abamuziyiza. (2 Abasessaloniika 1:6-9) Setaani ne badayimooni be bajja kuba tebakyabuzaabuza bantu. Oluvannyuma, Obwakabaka bwa Katonda bujja kusobozesa abo bonna abagondera obufuzi bwabwo okufuna emikisa.—Okubikkulirwa 20:1-3; 21:3-5.\n16 Okuva enkomerero y’enteekateeka ya Setaani bw’esembedde, tusaanidde okwebuuza, ‘Nnandibadde nkola ki kati’? Ky’amagezi okweyongera okuyiga ebikwata ku Yakuwa n’ebyo by’atwetaagisa. (Yokaana 17:3) Nyiikira okwesomesa Baibuli. Gifuule mpisa yo obutayosa kukuŋŋaananga wamu nabo abaagala okukola Yakuwa by’ayagala. (Abaebbulaniya 10:24, 25) Fuba okuyiga ebyo byonna Yakuwa Katonda by’ayigiriza abantu mu nsi yonna, era okole enkyukakyuka ezeetaagisa mu bulamu bwo osobole okusiimibwa Katonda.—Yakobo 4:8.\n17 Yesu yalagula nti abantu bangi tebandifuddeyo ku bujulizi obulaga nti tuli mu nnaku ez’oluvannyuma. Okuzikirizibwa kw’ababi kujja kubaawo nga tebakusuubira. Okufaananako omubbi ajja ekiro, kujja kutuuka ku bangi nga tebakwetegekedde. (1 Abasessaloniika 5:2) Yesu yalabula: “Ng’ennaku za Nuuwa bwe zaali, bwe kutyo bwe kuliba okujja kw’Omwana w’omuntu. Kuba nga bwe baali ku nnaku ezo ezaasooka amataba nga balya nga banywa, nga bawasa nga bawayiza, okutuuka ku lunaku Nuuwa lwe yayingira mu lyato, ne batamanya okutuusa amataba lwe gajja, ne gabatwala bonna; bwe kutyo bwe kuliba okujja kw’Omwana w’omuntu.”—Matayo 24:37-39.\n18 N’olwekyo, Yesu yagamba abagoberezi be nti: “Mwekuumenga emitima gyammwe gireme okuzitoowererwanga olw’obuluvu n’okutamiiranga n’okweraliikiriranga eby’obulamu buno, era olunaku luli luleme okubatuukako ng’ekyambika; kubanga bwe lutyo bwe lulituuka ku bonna abali ku nsi yonna. Naye mutunulenga mu biro byonna musabenga musobole okudduka ebyo byonna ebigenda okubaawo n’okuyimirira [nga musiimibwa] mu maaso g’Omwana w’Omuntu.” (Lukka 21:34-36) Kiba kya magezi okugoberera okulabula kwa Yesu okwo. Lwaki? Kubanga abo abasiimibwa Yakuwa Katonda ‘n’Omwana w’omuntu,’ Yesu Kristo, balina essuubi ery’okuwonawo ng’enteekateeka ya Setaani ezikirizibwa era babeerewo emirembe gyonna mu nsi empya eneetera okutuuka!—Yokaana 3:16; 2 Peetero 3:13.\nEntalo, enjala, musisi, ne kawumpuli biraga nti zino nnaku za nkomerero.—Matayo 24:7; Lukka 21:11.\nMu nnaku ez’oluvannyuma, bangi beeyagala bokka, baagala bintu, n’eby’amasanyu naye tebaagala Katonda.—2 Timoseewo 3:1-5.\nMu nnaku zino ez’oluvannyuma, amawulire amalungi ag’Obwakabaka gabuulirwa mu nsi yonna.—Matayo 24:14.\n* Okumanya ebisingawo ebiraga nti Mikaeri lye linnya lya Yesu Kristo eddala, laba Ebyongerezeddwako.\n1. Kiki ekiyinza okutuyamba okumanya ebikwata ku biseera eby’omu maaso?\n2, 3. Kibuuzo ki abayigirizwa kye baabuuza Yesu, era yabaddamu atya?\n4, 5. (a) Kiki ekyaliwo mu ggulu amangu ddala nga Yesu yaakafuulibwa Kabaka? (b) Okusinziira ku Okubikkulirwa 12:12, biki ebyandivudde mu lutalo olwaliwo mu ggulu?\n6, 7. Ebigambo bya Yesu ebikwata ku ntalo n’enjala bituukiriziddwa bitya leero?\n8, 9. Kiki ekiraga nti obunnabbi bwa Yesu obukwata ku musisi ne kawumpuli butuukiridde?\n10. Nneeyisa ya ngeri ki eyalagulwako mu 2 Timoseewo 3:1-5 gy’olaba mu bantu leero?\n11. Zabbuli 92:7 lulaga lutya ekyo ekinaatuuka ku babi?\n12, 13. Mu ngeri ki “okumanya” gye kweyongedde mu ‘kiseera kino eky’enkomerero’?\n14. Omulimu gw’okubuulira Obwakabaka gutuuse wa leero, era baani abagwenyigiddemu?\n15. (a) Okkiriza nti tuli mu nnaku ez’oluvannyuma, era lwaki oddamu bw’otyo? (b) “Enkomerero” bw’enejja, kiki ekinaatuuka ku abo abawakanya Yakuwa, n’abo abagondera obufuzi bw’Obwakabaka bwe?\n16. Kiki eky’amagezi kye wandibadde okola?\n17. Lwaki okuzikiriza kw’ababi kujja kujja ng’abantu bangi tebakusuubira?\n18. Kulabula ki Yesu kwe yawa kwe tusaanidde okugoberera?


Bukedde Online - Nfa ku mutindo, si bungi oba bunene\nEyapangisiddwa okutta omuntu yasasuddwa emitwalo...\nOMULIMI ayagala okufuna obulungi mu kulima olusuku waliwo ebintu eby’enjawulo by’osaanye okugoberera kyokka okulunda n’okulima ssinga obigatta olwo olusuku oba olumaze.\nMukasa mu nte z’alunda.\nEDWARD SSERINNYA NE EMMANUEL SSEKAGGO leero bawandiise ku Michael Mukasa, omulimi w’e Nakatyaba mu Buikwe ng’akulaga bw’afunye mu lusuku.\nMULIMI KI ASINGA MU UGANDA?\nGano ge gamu ku magezi Micheal Mukasa 37, omulimi ku kyalo Nakatyaba mu disitulikiti y’e Buikwe ge yasala okusobola okufuna mu lusuku era teyejjusa.\nAlima ebitooke okuli Kisansa, Nakitembe, Kibuzi n’ebika ebinnansi ebirala kubanga yakizuula nga bino ebika bigumira embeera y’obudde okusinga Mpologoma ate tebyetaaga nnyo kukozesa nkondo.\nKuno agattako okutema ensalosalo, zino za mugaso okukuuma awamu ettaka ne bw’oba olusuku lwo walusimba ku kasozi mukoka tasobola kutwala ttaka olw’ensalosalo okukwata mukoka. Ate era olusuku ne bwe luba terunanbikibwa era amazzi tegasobola kukuluggusa ttaka anti ensalosalo ziba zigakwata.\nMukasa ng’asalira olusuku. Atemamu engegere okukwata amazzi obutakuluggusa ttaka.\nNTANDIKA FFAAMU Anyumya:\nEkirowoozo ekyo nakifuna okuva e Wakiso gye nali nkola ku ffaamu ya mukama wange, wabula nga bw’omanyi eby’okukozesebwa nga ndaba nfuna kitono wano we nava okusalawo okudda ku ttaka lya jjajjange okulikozesa kuba buli kino nali nkimanyi.\nMu 2012 nasalawo okutandika okukola ebyangeObuyiiya Okwekolera nnakavundira okuva mu muddo ogw’enjawulo okusobola okufunamu ekigimusa ate n’obusa obuva mu nte n’enkoko nabwo sibusuula, mbuzza mu lusuku.\nWabula nga kati ngenda na kukola ggaasi, kuba ndabye nga kisoboka okukozesa ente zino okuvaamu amasannyalaze agafumba.\nFfaamu eno etudde ku bugazi bwa yiika nnya, nnundirako enkoko ehhanda 500 kyokka nazimanyiiza era nzita ne zitaayaaya, ente za maleeto ssatu nga za mu kiyumba okwo gattako yiika z’olusuku ssatu.\nEnnima ey‘omulembe Amaanyi gange nagassa mu kulima olusuku, mu nnima ey’omulembe.\nEkimu ku bye nkola okulaba ng’olusuku lwange luba lulungi kwe kuba ng’ebitooke mbisimba mu mabanga ga ffuuti 12 ku 12 kubanga wano bisobola okwegazaanya obulungi ne bissa enkota ennene.\nEkirala kye nteekako amaanyi kwe kulaba nga ntema ensalosalo mu nnimiro okukwata amazzi ne kinnyamba okuba nga mu biseera by’ekyeya sifuna buzibu bw’amaanyi.\nWabula ekirala ekikulu kye nkola kwe kulaba nga nzitira bulungi ebitooke, ne mba nga mbirekako endu ssatu buli kitooke ekitegeeza nti omwaka buli kikolo nsobola okukifunako enkota ssatu. Kino kinnyamba okwongeza ku nnyingiza.\nNkozesa okubikka olusuku, wano ekisinga okutawaanya abalimi kwe kubulwa ebisubi, naye ssinga ofuna ebisubi kikulu nnyo okubikka kuba bikuuma amazzi mu ttaka n’okuba ng’omuddo tegumera nnyo. Wabula ssinga kiba kisoboka kirungi okusimba emiti mu lusuku ng’emisizi, emituba n’emigavu gino nagyo giyambako okukwata empewo.\nEmu ku mbizzi ze z’alunda.\nEbaddewo kumala bbanga ki?\nFfaamu emaze ebbanga lya myaka etaano, ate nnina essuubi nti ejja kubaawo ekiseera kyonna kubanga ffaamu eno si yange, omukyala n’abaana nabo bagirinamu omukono nga ne bwe mba siriiwo esobola okubaawo n’etambula.\nEkimu ku bye nkola kwe kukuuma emiti ku ffaamu, kino kiyamba okukuuma obutonde bw’ensi.\nKyokka mwattu ne bannasaayansi batugamba nti ebitooke nabyo birina engeri gye bikuumamu obutonde bw’ensi, mu ffaamu nninamu ensalosalo nga zikwata amazzi ettaka ne litakulugguka.\nAkatale Akatale kansanga waka ekiseera kyonna, amatooke bbeeyi bw’eba nga ya wansi bagagula 10,000/- kyokka olumu galinnya ne gatuuka ku 20,000/- ku mugogo.\nWabula ntera n’okuguza ebitongole nga World Vision. Ate olumu abasuubuzi bava Kampala ne bajja okugula n’abantu bennyini ku kitundu nabo bakasitoma bange.\nMu yiika zange essatu buli mwaka mba nsobola okufunamu obukadde 18.\nKino kijja kuba nze mbala nti buli kikolo nkifunako enkota ssatu ate nga buli yiika ngibalamu ebikolo 400, nga nziseeko ebikolo 50 nga gano ga kulya n’okuwa ku mikwano n’oluganda.\nEkiteegeza nti ebitooke 800 bw’okubisaamu emirundi esatu obeera mu 2,400 ze ntema buli mwaka.\nKyokka nze era mbala nti nfuna obukadde 18. Kuba buli yiika omwaka ngizzaamu obukadde bubiri n’ekitundu ku bakozi n’ebigimusa.\nWeerinda otya akatyabaga?\nObuzibu obusinga mbufuna ku bulwadde ate kuba waliwo n’olumu lwe nafiirwako ente yange gye nali nasooka okugula, naye kino tekyammalaamu maanyi kuba nali nterese ssente okuva mu lusuku era ze nakozesa okuzzaawo ente ate ku luno nagula bbiri. Mu kiseera kino zombi ziri ggwako.\nFfaamu yange erina erinnya, ate nange agiddukanya ndi mwesigwa. Kituufu olumu ebintu bisobola okusikattiramu naye sinnaba kutandika kugenda mu bbanka wabula ngenda mu bbanka yaffe (sacco) ey’oku kyalo, basobola bulungi okumpola ne nnyongera amaanyi mu ffaamu yange.\nKino tekiyamba nzekka wabula n’abantu abalala ku kyalo nga ffe tetulekayo n’okuggyayo ssente.\nOkwata otya ebintu by’okungudde okuva mu nnimiro Olw’okuba nga nkungula okusinga mmere mbisi, kale ekikulu kuba kugikuuma nga tewaguse mu kuyunja, kino nfuba okukikola ekiseera kyonna kuba mmanya nti buli lwe gafa ate nze nfiirwa ssente.\nKyokka engeri gye naatera okutandika okukama amata ate nga nsuubira okufunanga liita 30 buli lunaku, wano ekikulu kwe kukuuma obuyonjo ate amata kyakulya.\nMukasa alaga ekinnya wansi gy’aziika ebigimusa.\nOkufuna amagezi n’okugasa abalala\nEkimu ku bye nazuula nti tosobola kwongera ku mutindo gw’ebintu by’olima bw’oba oba okulunda nga tofunye magezi, nfuna obudde obukyala ku ffaamu za bannange n’embaako byenjiga ate nange ne mbireeta ewange.\nKyokka ne ku ffaamu yange waliwo abajja ne babaako bye bayigirawo.\nSikoma awo wabula ngenda ne mu myoleso egy’enjawulo nga kye nnoonya kuyiga.\nEbintu 5 by’okola n’ofuna mu lusuku


Bukedde Online - Ssenga Meran Namatovu akwatiddwa ku by'omwana eyasaliddwaako omutwe\nSsenga Meran Namatovu akwatiddwa ku by'omwana eyasaliddwaako omutwe\nSsenga Meran Namatovu akwatiddwa ku by'omw...\nEKITONGOLE ky'amagye ekikessi kikutte omukazi ateeberezebwa okupangisa omuvubuka eyasazeeko omwana omutwe n'agutwala ku Palamenti. Eyakwatiddwa ye Ssenga Meran Namatovu atabula eddagala era omusawo w'ekinnansi.\nBambega ba poliisi bazizza Nuwashaba e Masaka gye yasaliddeko omwana Kyamagero omutwe.\nBaamukutte Lwakuna okuva mu dduuka lye mw'atundira eddagala ku kizimbe kya Kyengo Auto Parts ku Lubaga Road okuliraana oluguudo Kabakanjagala.\nBino biddiridde poliisi okukwata Josephat Nuwashaba 19, n'omutwe gw'omuntu ku Palamenti ng'agusabise mu kibookisi n'ategeeza nti kyabadde kirabo kya Sipiika Rebecca Kadaga.\nSsenga Namatovu gwe baakutte.\nOmwana eyattiddwa ye Faith Kyamagero 3, azaalibwa Pasita Charles Ssenyonga ne Gloria Katunguka ab'e Kijabwemi mu Masaka. Yattiddwa ku Ssande. Nuwashaba yasooka kugula ssimu kw'abadde akubira be yakolaganye nabo okutta omwana. Era buli lwe bamukubira ng'ava okumpi n'awali abaawaka ng'agenda w'ayogerera nga tewali amuwulira.\nENGERI GYE BAAKUTTE NAMATOVU\nOmwana gwe basse.\nBambega abanoonyereza ku musango baakebedde essimu ya Nuwashaba ne bakebera abantu be yasembyeyo okwogera nabo. Kigambibwa nti essimu ya Nuwashaba yabaddemu ennamba z'essimu eziwera kyokka nga yayogedde enfunda nnyingi ku nnamba ssatu okuli 0708 222 444; 0709 222 444 ne 0785 151 891.\nKyategeezeddwa nti bambega baalondodde essimu zino ne kizuulwa nga zonsatule za Ssenga Namatovu.\nKigambibwa nti Nuwashaba yategeezezza bambega nga bwe yakolaganye n'omukazi okutta omwana. Era omukazi yamuvuze mu mmotoka okuva e Masaka okutuuka e Nateete.\nKyokka Nuwashaba agamba tamanyi mannya ga mukazi yamutumye kutta mwana wadde gy'abeera, okuggyako amumanyi bulungi bw'afaanana. Kigambibwa nti bambega baalondedde essimu ne bazuula nga zikwatira ku mirongooti gy'e Mengo. Era baakebedde nga zaawandiisibwa mu mannya ga Ssenga Namatovu.\nKu Lwokuna baakubye ku ssimu ne bategeeza Ssenga nga bwe baagala okujjanjabibwa,\nKkooti egobye ogubadde guvunaanibwa meeya wa Kiwoko


Bukedde Online - Aba Sampdoria bayigga bitone mu Uganda\nAbantu beeyiye mu kuziika Ying. Wassaanyi...\nAba Sampdoria bayigga bitone mu Uganda,\nAbatendesi okuva mu kiraabu ya Sampdoria ezannyira mu liigi ya babinywera mu Yitale bataka mu Uganda. Ekibaleese kuyigga bamusaayimuto abalina talanta mu kutontoza akapiisi babatwale bongere okutumbula ebitone byabwe.\nKaweefube ono baamutandikide ku kisaawe e Namboole gye baakung'anyiriza bamusaayimuto abasoba mu 100 okutandika okutendekebwa n'okugezesebwa mu bukodyo obwenjawulo n'ekigendererwa ky'okuzuula abazannyi abasukkulumye ku bannaabwe mu talanta bagezesebwe mu ttiimu eno.\nOmukolo guno gwetabidwa bannamawulire, abaaliko abazannyi abamanya mu mupiira gwa Uganda abakulembedwa Paul Ssali (yazannyira Cranes eyatuuka ku fayinolo za Afcon e Ghana) n'abalala abakulembwdwa omukungu Ssebyala Sseninde (omu ku babalirizi b'ebitabo e Mmengo) era nga y'abadde omugenyi omukulu.\nAmasaza munaana ganattunka mu 'quarter'\nOmutendesi Ssimbwa agumizza abawagizi ba URA\nAbembogo beewaanye bwe bagenda okukuba buli ttiimu ebasala mu maaso


Buganda, Makerere basse omukago okutumbula Oluganda - StaDailyNews\nHome Amawulire AGAFA E MENGO Buganda, Makerere basse omukago okutumbula Oluganda\nBuganda, Makerere basse omukago okutumbula Oluganda\nBw’abadde atongoza enkola eno, Katikkiro Charles Peter Mayiga agambye nti ensi ezikulaakulanye zikozesezza ennimi zaabwe kubanga ze balowoolezaamu.\nKatikkiro atongozza enteekateeka y’okuteeka amaloboozi n’ebiwandiiko by’olulimi Oluganda ku mutimbagano ng’okozesa ‘Mozilla’.\nEnteekateeka eno ewomeddwamu omutwe ssettendekero wa Makerere University nga wano Obwakabaka busse omukago ne Makerere okuteeka amaloboozi n’ebiwandiiko ku mutimbagano.\nKatikkiro Mayiga mu kwogera kwe ategeezezza nti abafuzi b’amatwale tebaayagala bantu kusoma Lungereza ate oluusi ng’abalusoma balina we batateekwa kusoma nga kino kyakola kinene okwerabiza bannansi ebyafaayo n’okuleka eby’omuwendo bye baasikira okuva ku bajjajjaabwe.\n”Kyamukisa munene nnyo Oluganda bwe lugenda ku mutimbagano kuba buli muntu w’ali ajja kuba kuyambibwako okutegeera ebigenda mu maaso mu lulimi lwategeera. Tetuvumirira kuyiga nnimi nnyingi kuba kya bugagga naye tuleme kweggyako nnimi zaffe ennansi, ekyo kyabunafu, kyabujega.” Owek. Mayiga bw’agambye.\nOkusinziira ku Katikkiro Mayiga ekimu ku bisinze okuvaako obuvuyo n’obwavu mu Afirika kwe kuba nti twaggyibwako ennimi ennansi ne zisikizibwa engwira ng’obukugu bwe tufuna tetusobola kubunnyonnyola mu nnimi nnansi olw’ensonga nti tubisomera mu ngwira kyokka ate ne tusigala nga tulowooleza mu nnimi ennansi.\nOwek. Mayiga agamba nti ekivaako kino kwe kaluubirirwa okunogera ebizibu bye baba basanze eddagala mu ngeri enyangu etuukana n’embeera zaabwe. Era kino kibasibako embeera z’obulamu enzibu awamu n’obwavu era kino kikakafu kuba ensi nga Denmark ezisobodde okwerwanako, zeekwata ku nnimi ennansi n’asaba kino kikyuke.\n“Ekimu ku bintu ebisingira ddala okubeera eby’obulabe ekyava mu bafuzi b’amatwale, kwe kudibya ennimi ennansi. Yonna gye baali, baalina enteekateeka eng’enderere okutusuuza ebyaffe omuli obuwangwa, empisa n’ennono olwo tufuuke bakyeruppe mu mibiri emiddugavu.” Mukuumaddamula bw’agasseeko\nOno yeenyamidde olw’okuba nti buli kimu ekiri mu ggwanga kyawandiikibwa mu Lungereza nga Ssemateeka n’obupande ku nguudo nabwo buli mu Lungereza. Kyokka ng’abantu abasinga obungi tebalutegeera.\nMinisita avunaanyizibwa ku by’obuwangwa, Olulimi n’Obulambuzi era eyakiikiridde Minisita Nankindu Kavuma, ategeezezza nti bakyali mu kaweefube okukwanaganya ebibiina n’ebitongole ebyenjawulo mu kukwanaganya olulimi Oluganda era abantu balina okumanya nti olulimi Oluganda kya buwangwa ekirina okukuumibwa.\nAte akuliddemu enteekateeka eno okuva ku Ssettendekero wa Makerere mu pulojeekiti ya ‘Common Voice’, Dr Joyce Nakatumba ategeezezza nti bagenda kuteekawo etterekero ly’emboozi ey’olukale era baakukung’aanya, okususunsula awamu n’okukuuma emboozi z’Oluganda ez’olukale nga bakolagana n’abantu ab’enjawulo n’emikutu gy’amawulire awamu n’engeri endala eziwerako.\nOkusinziira ku Nakatumba, singa bino binaabeera biwedde, bajja bagenda kukunga abantu basobole okugenda ku mutimbagano guno basobole okuzisoma olwo zikyusibwe mu maloboozi ag’enjawulo kiyambe ebyuma bya kompyuta okuzikwata n’okuzitereka.\nMinisita w’Obuwangwa Ennono n’Obulambuzi, Owek David Kyewalabye Male nga y’akiikiridde Minisita avunaanyizibwa ku by’enjigiriza, Owek. Dr. Prosperous Nankindu Kavuma y’ataddeko omukono ku lw’Obwakabaka ate Prof. Tonny Oyana n’assaako ku lwa Makerere University.\n(Bya Francis Ndugwa- Kampala).\nPrevious articleQatar 2022: Micho drops more players ahead of Rwanda double header\nNext articleBig omissions as Micho summons foreign based players


Bukedde Online - Buli lwe nnyambala wiigi nzira bupya\nBuli lwe nnyambala wiigi nzira bupya\nEngatto empanvu zisala olubuto\nEmikuufu gy'embira tegiboola\nCathy Akankwasa muyimbi muto abasinga gwe bamanyi nga C5. Ye yayimba ‘Diamond wange’ kw’azzizza ‘Ntwala’. Ekimu ku bimuyambye okwetunda mu bantu kwe kuba nti amanyi okukuuma omutindo mu ndabika.\nAbeera Kawempe era eno Ronnie Mark Kiyingi gye yamusanze n’amunnyonnyola engeri gye yeekuumira ku mulembe.\nObuwangaazi bw’ekintu kye kimu ku bye nzisaako essira bwe mbaako kye ngula. Olugoye ne bwe luba lulungi naye nga ndaba si luwangaazi nduleka.\nWaliwo abakyala abamu abagamba nti kasita ogula engatto ekutuka amangu kikuwaliriza okugula endala. Naye nze mmanyi nti ekiwangaala kikuyamba okukekkereza ssente.\nWano ng’alaga langi ez’enjawulo z’ayambadde\nOlususu bw’oluleka omusana ne gulwakako nga tekuli wadde ebizigo kiruleetera okukala ne lufuukuuka. Nze buli bwemba ng’enda okutambula naddala mu biseera eby’omusana, nfuba okulaba nga nneesiiga ebizigo kubanga buli lwe bisaanuuka kireetera olususu okuweweera.\nBw’oba okozesa meekaapu fuba okulaba ng’oteekako alimu ekirungo ekisaanuuka okukola entuuyo kubanga oyo atasaanuuka oluusi aleetera olususu okukalambala.\nOmuntu ne bw’aba mutono naye ng’alina olubuto olunene alabika bulala. Ffiga ekolebwa ebitundu by’omubiri okuli; akabina, amagulu, amabeere, n’ebirala. Naye ate olubuto lusalawo kinene ku ndabika y’omubiri gwo. Buli lw’olukuuma nga lutono olabika bulungi buli akulaba ajja kukuwaana olw’okuba ne ffiga ennungi.\nNze okugoba olubuto, buli ku makya nneebaka wansi ne nsitula ekitundu kya waggulu (sit ups). Kino kiyamba okusala olubuto ne nnyongera okulabika obulungi.\nNettanira nnyo engoye ezirimu dizayini ez’enjawulo nga ziri ku mulembe. Ate bwe mba nguze olugoye olwa langi emu, nfuba okulaba nga ndugattako ekirala ekinaayongera okuluggyayo.\nEkirala, guno omulembe gwa kwambala langi esukka mwemu. Era bwe mba nnonda ebyokwambala kino nkifaako nnyo. Kizibu okunsanga nga nnyambadde langi emu okuva waggulu okutuuka wansi, kuba ogwo omulembe gwadibizibwa.\nCathy ng’alaga emisono egimunyumira\nMpulira nnyo abantu nga boogerera bubi wiigi naye nze sibafaako kubanga zinkolera kye njagala. Nnagula wiigi eziwerako ate nga za njawulo mu ndabika. Kino kinnyamba okuzikyusa nga nsinziira ku bye nnyambadde.\nOluusi bayinza okukukubira essimu ng’olina gy’ogenda okuyimbira naye nga tolina budde bugenda mu saluuni. Awo nteekako wiigi yange ne njaka. Ekirala kye nnazuula ku wiigi zino bwe nzambala nnyongera okulabika obulungi era nzira buto.\nWiigi zirokola obudde - Nantongo\nJULIE Nantongo owa Julie Beauty Salon mu Kampala agamba nti abakyala naddala abawala abato bettanidde nnyo wiigi kubanga zanguwa naddala ng’oliko gy’olaga.\nZiyambako mu kukekkereza ssente naddala abatasobola kusasula bisale bya saluuni buli wiiki.\nZigula okuva ku 15,000/- okutuukira ddala ku 1,000,000/- okusinziira ku kika.\nWiigi ebeera nga akaviiri wabula nga kakoleddwa mu ngeri ya nkoofiira, era oyambala nnyambale ng’enkoofiira. Kino kye\nkimu ku bisinga okusikiriza abakyala okuzigula ate ekirala zimala ebbanga ddene nga tezinnayonooneka.\nlNantongo ayongerako nti omuntu ayagala okwambala wiigi alina ebintu byateekeddwa okumanya nga tannagigula kubanga ekyayinza obutamukolera ky’ayagala.\nOkugeza, wiigi enyumira nnyo ku mutwe nga guliko enviiri waakiri entonotono kubanga bw’etuula ku mutwe okutali nviiri esobola okukumalako emirembe ate era tenyuma kuba ekutuulako nnyo ekitalabika bulungi.\nBw’oba waakugyambala, enviiri eziri ku mutwe sooka osibemu ebiswayiri oba obututtwa olyoke oyambalireko wiigi.\nLonda wiigi ng’osinziira ku langi y’olususu lwo. Okugeza omuddugavu weewale langi ya kakobe kubanga eyongera okukuddugaza. Omuddugavu oyinza okulonda erimu ka ‘gold’ n’ebiddugavu oba enzirugavu.\nNantongo ng’alaga wiigi y’amayengo.\nAte omweru langi ya ‘gold’ togyesibaako nnyo kuba ekwongerako n’opeeruuka. Gula kitaka oba enzirugavu ojja kulabika bulungi.\nWiigi y’amayengo okugikuuma olina okugisiigamu ebizigo bya ‘Olive oil’ naye tofuuyiramu sipule kuba eggyamu amayengo.\nWiigi ya Afro osobola okugisiigamu ebizigo oba okufuuyiramu sipule.\nlWiigi ya ‘human’, ne ‘situleyiti’ olina okuzisiigamu ebizigo ne sipule zisobole okulabika obulungi, era gikuume nga nnyonjo.\nGgiini tojiteekamu dizayini oba sitayilo gyoyagala kubanga terina kukyuusibwa okuva kweeyo kwebajikolera era buli wojikaka obeera ogyonoona.\nEkiro nga ogenda okwebaka ogyambulako n’ofuna wojitereka nga wayonjo ate nga empewo etuukawo. Kino kijiyamba obutakunyuuka wade okugyako olwooya olususumala. Era nebwoba ogenda kuwuga kirungi n’osooka ogyambulako.\nWiigi ya situleyiti osobola okijikomola okutuusa ku bipimo byoyagala. Gamba nga okujikomola wano mu maaso oba mu kyeenyi.\nOlina okujooza buli luvanyuma lwa kiseera ekigere. Kubanga entuuyo n’enfuufu bireetera wiigi okuwunya obubi.\n'Okwambala nkukolera pulaani'


Bukedde Online - Aba UMEME bannyonnyodde lwaki amasannyalaze gaavuddeko\nAba UMEME bannyonnyodde lwaki amasannyalaze gaavuddeko\nSsente ezisoloozebwa ku kyalo Nantabuulirirwa...\nEddwaaliro ly’e Kawolo eppya limalirizibwa...\nBANNAYUGANDA baasigadde beebuuza ebibuuzo bingi ku kizikiza ekyabuutikidde ebitundu by’eggwanga ebisinga obungi ekiro ku Lwokusatu.\nUMEME yafulumizza ekirango nti waabaddewo obuzibu ku biyiriro e Jinja nga kye kyavuddeko obuzibu amasannyalaze ne gavaako okwetooloola eggwanga.\nBangi baasigadde bakiwakanya nga bagamba nti, kyabadde kigenderere okuggyako amasannyalaze mu kiseera Omubaka wa Kyaddondo East, Robert Kyagulanyi (Bobi Wine) we yabeeredde ku pulogulaamu ya Straight Talk Africa ku TV ta Voice of America.\nBaatadde obubaka obw’enjawulo ku mikutu gya ‘Social media’ nga bagamba nti okuggyako amasannyalaze kyabadde kigenderere.\nUMEME yayongedde okuteekako obubaka ku mikutu nga twitter ne facebook nga bannyonnyola nti obuzibu bwabadde ku Owen Falls dam e Jinja, wabula UETCL yabadde ekola ekisoboka okulaba nga babitereeza era mu kiro ekyo gazzeeko.\nEmbeera eno yawalirizza ekitongole ekivunaanyizibwa ku kubunyisa amasannyalaze mu ggwanga UEDCL, okusitukiramu ne batwala abaamawulire e Jinja okubalaga ebyuma ebyafunye obuzibu amasannyalaze ne gavaako.\nUEGCL, UETCL ne UEDCL


Kayihura ne Tumukundde bagobeddwa - Cyclone Times\nOmukulembeze w’eggwanga Yoweri Kaguta Museveni, olunnaku lwaleero nga 4 agobye abadde omuddumizi wa poliisi afande Kale Kayihura saako ne minisita ow’ebyokwerinda General Henry Tumukunde.\nOmukulembeze w’eggwanga nga asinziira ku buyinza obwamuwebwa ssemateeka wa Uganda\nennyingo 113(1) ne 213(2) yasazeewo okulonda Okoth Ochola nga omuddumizi omugya ne General Elly Tumwiine nga minisita w’ebyokwerinda ng’ono asikidde General Tumukunde, ate ye Sabiiti Muzeei yalondeddwa ng’omu myuka wa Okoth.\nKigambibwa nti enkyukakyuka eno yandiba nga evudde ku ntalo ezomunda ezize nga zibaawo wakati wa Kayihura ne Tumukunde.\nOmuduumizi wa poliisi omugya (Okoth) yabadde omuyuka Kayihura okuva mu 2005.\nOkoth amanyikiddwa nnyo mu kulwanyisa enguzi mu kitongole kya poliisi.\nOkoth Ochola, omuddumizi wa poliisi omugya\nKayihura yafuuka omuduumizi wa poliisi oluvannyuma lwokuddira General Katumba Wamala mu bigere okuva 2005.\nKayihura afumuddwa nga wakayita ebbanga lya mwaka gumu gwoka bukyanga ekisanja kye nga omuddumizi wa poliisi kiddizibwa bugya.\nOmukugu mu by’okwerinda era nga munoonyereza Fred Egesa avuddeyo nakuutira omuduumizi omugya okuwa abakulu ba poliisi ebitiibwa ebibaggwanira nga kino kyakumuyambako okwewala obuvuyo mu kitongole kyalondeddwa okulembera.\nWabula ate ye loodi meeya wa Kampala Erias Lukwago attegezezza nti enkyukakyuka eno yakuwuddisa banna Uganda era nategeze nga Okoth ekitongoole kyasikidde bwe bwekyavunda edda.!\nGeneral Kayihura afumuddwa kubudduumizi bwa poliisi\nNewsKayihura, Ochola, Tumukunde, Uganda Police


LINDA Birungi omutuuze w’e Kawempe annyonnyodde engeri gye yekuumira ku mulembe.\nOno agamba nti ennyambala kye kimu ku bimukuumira ku mulembe n’akuba abayise naye nga ne Katonda yamuyamba n’amuwa ffi ga ennungi eteboola ngoye.\nYategeezezza bwati; Engoye Agamba nti afaayo ku nnyambala era yettanira nnyo emisono egiri ku mulembe.\n“Njagala nnyo engoye ez’ebitengi kubanga mpangaazi ate nga ziba n’amabala ag’enjawulo nga bwe mbyambala binyanguyira okutobeka n’engoye endala. Emirundi egisinga nnyambala ebitengi ebya langi ez’enjawulo ne nteerako olugoye olwa langi emu okugeza ng’olugoye olweru ne ndabika bulungi.\nNdi muwala eyasoma eby’emisono ku YMCA nga kinyanguyira okwetungira emisono gy’engoye gye njagala era nga mu bye nnyambala mwe muli sikaati za tayiti, ebiteeteeyi ebinene bye bayita( bagi) bbulawuzi za croptop n’ebirala.\nLinda agamba nti engoye zino zimumalako akasente akawerako ng’oluusi agula ebitengi mu bipimo bya mita. Bw’aba wakutunga kiteeteeyi agula mmita nga ssatu ku 30,000/- n’agula n’ebigenderako ng’amapeesa, zipu, layiningi okukkakana ng’ali mu 50,000/-.\n‘‘Bwe maliriza okutunga olugoye okugeza nga sikaati ey’ekitengi nfunirako bbulawuzi egenderako emirundi egisinga nnonda bbulawuzi okusinziira ku langi eziri mu sikaati y’ekitengi bisobole okukwatagana’’, bw’agamba.\nAyongerako nti bw’aba tayambadde bitengi yettanira engoye ezaabulijo okugeza ng’empale za high waist, bbulawuzi bwe bayita kamizo mpozzi n’ebiteeteeyi ebipya.\nAgamba nti ayagala nnyo engatto za kakondo kubanga ayagala okwongera ku buwanvu bwe naddala ng’agenda ku mikolo era yettanira nnyo kakondo ez’ekika kya sharp shooter (eza akakondo akawanvu) kubanga zimuwa emirembe yadde nga ziba mpanvu nga zino azigula wakati wa 50,000/- ne 60,000/-.\n‘Bwemba sambadde ‘sharp shooters’ nnyambala engatto za wegi kubanga nazo zimpa emirembe ate oluusi ku wiikendi nnyambala za wansi nga ngendako ku bbiici.\nMwana muwala ono atambula n’omulembe nga enviiri ze nazo azifaako byansusso. Linda yettanira nnyo enviiri ekika kya wiivu ng’etera kusiba wiivu za human nga zino zibanga nviiri z’abantu osobola okugisiba n’ogiddamu wamu n’okugiseetinga.\n“Wiivu za human ntera kuzigula wakati wa 100,000/-ne 150,000/- nga okusiba kumalako 50,000/-.\nBirungi agamba nti bw’aba asibye wiivu eno agimazaayo emyezi 3 oluvannyuma n’asiba endala.\n‘Ffiga yange ngikuuma obutayonooneka kubanga ensangi zino omuwala atalina ffi ga tatunda.\nNfuba okulaba nga ndya emmere etaliimu masavu mangi okugeza enva endiirwa nga kuno kwengatta n’okukola dduyiro. Buli Lwakutaano mpitirako mu jjiimu awo e Maganjo ne nkola dduyiro.\nKino kiyamba omubiiri gwange okusala amasavu n’okukuuma ffi ga yange nga nnungi.\n“Enjala zange nzifaako nnyo. Nfuba okuziteekako enjala Enzungu zisobole okulabika nga mpavu.\nNzisiigako langi okusinziira ku kika ky’olugoye lwe ηηenda okwambala era nga nzikolera 20,000/- buli luvannyuma lwa wiiki bbiri.


Bukedde Online - Abalimi b'e Kyesiiga babawadde ebigimusa n'eddagala ly'ebirime\nAbalimi b'e Kyesiiga babawadde ebigimusa n'eddagala ly'ebirime\nAb'e Lwengo balumbye abakulembeze baabwe mu NRM\nAba Tullow basabye omusango ogubavunaanwa ...\nABALIMI mu Ggombolola y’e Kyesiiga mu disitulikiti y’e Masaka beeyamye okutumbula ebyobulimi oluvannyuma lw’abakulira enteekateeka ya NAADS mu ggombolola eno okubagabira ebigimusa n’eddagala eritta obuwuka mu mmwaanyi n’ebitooke mu kaweefube w’okwongera ku bikungulwa beegobeko obwavu.\nBya John Bosco Mulyowa\nABALIMI mu Ggombolola y’e Kyesiiga mu disitulikiti y’e Masaka beeyamye okutumbula ebyobulimi oluvannyuma lw’abakulira\nenteekateeka ya NAADS mu ggombolola eno okubagabira ebigimusa n’eddagala eritta obuwuka mu mmwaanyi n’ebitooke mu\nkaweefube w’okwongera ku bikungulwa beegobeko obwavu.\nEbigimusa n’eddagala byabakwasiddwa akakulira ebya NAADS mu ggombolola eno Muky. Patricia Nakatudde eyabadde ne ssentebe w’eggombolola eno, Abdu Nsubuga ne kansala Mudashiru Bbaale. Abalimi 100 be baawereddwa ebigimusa\nn’eddagala okubikozesa mu nnimiro zaabwe bongere ku mutindo gw’ebyo bye bakungula. Abagabanye ku bigimusa n’eddagala baavudde mu miruka okuli Bbuuliro, Kyesiiga, Bugere ne Kamukalo.\nAbalimi baasiimye Gav’t. okubawa ebintu bino kyokka ne basaba minisitule y’ebyobulimi enoonyereze ku ddagala erirwanyisa obuwuka obukaza ebitooke obweyongedde mu Ggombolola y’e Kyesiiga. Baagambye nti singa tewaba kyamaanyi kikolebwa ettooke lyandifuuka olufumo mu ggombolola eno.\nMuky. Nakatudde yabasabye okukozesa enkola ey’ekinnansi ey’okutema ebitooke ebikwaatiddwa era ne babiziika oba okubyokya okwongera okuziyiza ensaasaana y’obulwadde buno obumaamidde eggombolola yonna.\nAbalimi b’e Kyesiiga babawadde ebigimusa n’eddagala ly’ebirime\nLwaki omusulo gwe nfuka guwunya nnyo?\n'Lutaaya mukakanyavu wa mutima'- Mayinja\nOmugagga Ivan Ssemwanga aziikibwa Lwakubiri\nTaata wa Ivan ayogera bikankana ku Zari\nEbyobugagga bya Ssemwanga by'alese ebikyatabudde abooluganda


Bukedde Online - Aba Owino bakwatiddwa lwa ssente za Museveni\nAba Owino bakwatiddwa lwa ssente za Museveni\nBalam naye akaaba lumaamiro: Agamba amaze...\nSsente tezitabudde bannabyabufuzi n’abayimbi bokka, wabula n’abasuubuzi mu butale naddala aka St. Balikuddembe zibazaalidde ebizibu era basatu abagambibwa okuzeekomya poliisi yabakutte bayambeko mu kunoonyereza kwa poliisi.\nKino kiddiridde obutali bumativu n’okwemulugunya okuva mu basuubuzi abaakulembeddwa Suzan Tushabe akulembera abakyala ba Cooperative ekikulemberwa John Baptist Kivumbi okuvaayo ne balumiriza abakulembeze b’ekibina kino okuli; Joseph Lwanga ne Hamza Rwendeye okwezza ezimu ku nsimbi obukadde 250 ezabaweebwa Museveni.\nTushabe yagambye nti, ku bukadde 250 ezabawebwa Museveni, abakulembeze beegabanyaako obukadde 100 nga beefudde abagenda okusuubulira abasuubuzi b’akatale kano emmaali omuli; kawo, omuceere n’ebijanjaalo mu kifo ky’okuziteeka mu SACCO y’abasuubuzi bazeewole zizaale amagoba.\nKyokka Lwanga ne Rwendeye basambajja ebyogerwa abasuubuzi nga bagamba nti baatuula nabo mu ttabamiruka w’ekibiina kyabwe ne bakkaanya ssente baziwe ba ajenti okuli ne Rwendeye basuubule emmaali olwo abasuubuzi bagiggye nga ku bbo bwe batunda bazzeeyo ezaasuubudde amagoba bagasigaze.\nSsente endala obukadde 150, baagambye nti baasalawo baziteeke mu SACCO ne balaga n’empapula kwe baagambye nti kwe babadde bawolera abasuubuzi mu SACCO yaabwe.\nWabula ku Lwokubiri nga November 5, 2019 abaserikale okuva ku kitongole kya poliisi ekikola oku kunoonyereza okw’enjawulo ekya Special Investigations Division (SID) e Kireka baayise Lwanga, Rwendeye n’omu ku bammemba ba Cooperative, Sam Ssemakula ne babaggalira okumala ekiseera nga bwe bababuuza akana n’akataano, wabula oluvannyuma ne bayimbulwa ku kakalu ka poliisi.


Omukristaayo Omufumbo Akkirizibwa Okukozesa Enkola ey’Ekizaala Ggumba Eya Kkoyiro?\n“Mmanyi nti Alizuukira”\n“Nnina Essuubi mu Katonda”\nAbazadde—Muyambe Abaana Bammwe Okufuuka ‘ab’Amagezi Basobole Okufuna Obulokozi’\nAbaana—“Mweyongere Okukolerera Obulokozi Bwammwe”\nEBYAFAAYO EBIKWATA KU BULAMU BW'AB'OLUGANDA Nnaleka Ebintu Ne Ngoberera Mukama Waffe\nOlukalala lw’Emitwe mu Omunaala gw’Omukuumi 2017\nBISOME MU Afrikaans Albanian Alur Amharic Amis Armenian Aymara Azerbaijani Bashkir Bassa (Cameroon) Bengali Bicol Boulou Bulgarian Cakchiquel (Central) Catalan Cebuano Chichewa Chinese (Cantonese) Chinese (Simplified) Chinese (Traditional) Chinese Cantonese (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Dangme Danish Digor Douala Dutch Edo Efik English Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kannada Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangal Kwanyama Latvian Lingala Lithuanian Luganda Lunda Luo Luswayiri Luswayiri (Congo) Luvale Luwalabu Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Portuguese Punjabi Quechua (Ancash) Quechua (Bolivia) Romanian Russian Samoan Sango Sepedi Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nOmunaala gw'Omukuumi—Ogw'Okusoma mu Kibiina | Ddesemba 2017\nOmukristaayo omufumbo akkirizibwa okukozesa enkola ey’ekizaala ggumba eya kkoyiro oba eyitibwa IUD (intrauterine device)?\nKu nsonga eno, omwami n’omukyala abafumbo balina okwekenneenya ebikwata ku nkola eno era ne basalawo nga basinziira ku misingi gya Bayibuli. Kye basalawo kisaanidde okubaleetera okuba n’omuntu ow’omunda omulungi.\nKatonda bwe yatonda Adamu ne Kaawa (era n’oluvannyuma lw’Amataba, nga ku nsi kuliko abantu munaana), Yakuwa yabagamba nti: “Muzaale mwale.” (Lub. 1:28; 9:1) Bayibuli teraga nti ekiragiro ekyo kikwata ne ku Bakristaayo. N’olwekyo kiri eri abafumbo okwesalirawo obanga banaakozesa enkola ey’ekizaala ggumba, kibasobozese obutazaala baana bangi oba okusalawo ddi lwe banaazaala. Bintu ki bye basaanidde okulowoozaako?\nAbakristaayo balina okufumiitiriza ku misingi gya Bayibuli nga basalawo enkola ey’ekizaala ggumba gye banaakozesa. Abakristaayo tebalina kuggyamu mbuto olw’okwagala okwewala okuzaala. Okuggyamu olubuto kikontana n’emisingi gya Bayibuli. Abakristaayo tebasaanidde kukomanya bulamu bwa mwana ali mu lubuto. (Kuv. 20:13; 21:22, 23; Zab. 139:16; Yer. 1:5) Enkola ya kkoyiro ekola etya?\nEnsonga eyo yayogerwako mu Watchtower eya Maayi 15, 1979 (olupapula 30-31). Kkoyiro ezaali zikozesebwa ennyo mu kiseera ekyo zaabanga za pulasitiika, era zaateekebwanga mu nnabaana okusobola okuziyiza omukazi okufuna olubuto. Magazini eyo yalaga nti engeri enkola eyo gy’ekolamu yali temanyiddwa bulungi. Abakugu bangi baali bagamba nti kkoyiro ezo eza pulasitiika zaali zirina kye zikola ku nnabaana ne kiremesa enkwaso y’omusajja okutuuka ku ggi ly’omukazi. Olw’okuba enkwaso y’omusajja teyatuukanga ku ggi lya mukazi, omukazi yabanga tasobola kufuna lubuto.\nNaye waliwo obukakafu obulaga nti oluusi n’oluusi enkwaso y’omusajja yatuukanga ku ggi ly’omukazi. Ekyo kyaviirangako eggi eryabanga limaze okwegatta n’enkwaso y’omusajja okutandika okukulira mu nseke oba okweseeseetula ne ligenda mu nnabaana. Eggi eryo bwe lyatuukanga mu nnabaana, kkoyiro yaliremesanga okwekwata ku kisenge kya nnabaana we lirina okwekwata era bwe kityo lyafanga. Okukomya obulamu obwo kwabanga nga kuggyamu lubuto. Magazini eyo era yagamba nti: “Omukristaayo bw’aba asalawo obanga asaanidde okukozesa kkoyiro oba obutagikozesa, alina okufumiitiriza ku misingi gya Bayibuli egikwata ku kussa ekitiibwa mu bulamu.”—Zab. 36:9.\nWabaddewo enkyukakyuka ezikoleddwa mu nkola ya kkoyiro bukya magazini eyo efulumizibwa mu 1979?\nWaliwo kkoyiro za bika bibiri ezaayiiyizibwa. Ekika ekimu kirimu ekikomo, era omwaka gwa 1988 we gwatuukira kkoyiro ez’ekika ekyo zaali zettanirwa nnyo mu Amerika. Ate mu 2001 kkoyiro ezirimu eddagala oba hormone zaatandika okukozesebwa. Kkoyiro ezo zikola zitya?\nEzirimu Ekikomo: Nga bwe kyogeddwako waggulu, kkoyiro zikifuula kizibu eri enkwaso y’omusajja okutuuka ku ggi ly’omukazi. Okugatta ku ekyo, kkoyiro ezirimu ekikomo bwe zifulumya ekikomo, kirabika ekikomo ekyo kitta enkwaso. * Ate era kigambibwa nti kkoyiro ezo ez’ekikomo zitaataaganya ekisenge kya nnabaana eggi we lirina okwekwata.\nEzirimu eddagala: Waliwo kkoyiro ezitali zimu ezirimu eddagala ng’eryo eribeera mu buweke obugema okuzaala. Kkoyiro ezo ziyiwa eddagala mu nnabaana. Kirabika mu bakazi abamu, kkoyiro ezo ziziyiza amagi okufuluma mu kisawo kyago. Kya lwatu nti eggi bwe litafuluma, enkwaso y’omusajja tesobola kwegatta nalyo. Ate era kigambibwa nti eddagala eriba mu kkoyiro ezo linafuya ekisenge kya nnabaana omwana we yeekwata. * Era lireetera amazzi aganaanuka agabeera ku mumwa gwa nnabaana okwongera okwekwata ne kiremesa enkwaso okuyingira mu nnabaana.\nNga bwe kyogeddwako waggulu, kirabika kkoyiro ezo ez’ebika ebibiri zikyusa enkula y’ebisenge bya nnabaana. Naye watya singa eggi liteebwa okuva mu kisawo era ne lyegatta n’enkwaso y’omusajja? Liyinza okuyingira mu nnabaana naye ne liremwa okwekwata ku kisenge kya nnabaana kubanga kiba kitaataganyiziddwa. Ekyo kiviirako eggi eryo okufa. Naye ekyo tekitera kubaawo, ng’era bwe kitatera kubaawo omukazi okufuna olubuto ng’amira obuweke obugema okuzaala.\nN’olwekyo, tetusobola kugamba nti kkoyiro ezo zombi ziziyiriza ddala omukazi obutafuna lubuto. Naye nga bwe tulabye waggulu, okunoonyereza kulaga nti enkola ya kkoyiro ezo ekifuula kizibu nnyo eri omukazi okufuna olubuto ng’azikozesa.\nOmwami n’omukyala Abakristaayo basaanidde okusooka okwebuuza ku basawo bamanye kkoyiro za ngeri ki ze balina era bamanye ebirungi n’obuzibu obuzirimu. Omwami n’omukyala tebalina kusuubira oba kukkiriza muntu mulala kubasalirawo kya kukola, k’abe musawo. (Bar. 14:12; Bag. 6:4, 5) Be balina okwesalirawo. Basaanidde okusalawo mu ngeri esanyusa Katonda era ebasobozesa okubeera n’omuntu ow’omunda omuyonjo.—Geraageranya 1 Timoseewo 1:18, 19; 2 Timoseewo 1:3.\n^ lup. 4 Omukugu okuva mu kitongole kya Bungereza eky’eby’obulamu yagamba nti: “Kkoyiro ezirimu ekikomo ekingi zeesigika nnyo okusinga ezo ezirimu ekikomo ekitono. Mu bakazi abakozesa kkoyiro ezirimu ekikomo ekingi, omukazi omu yekka ku buli bakazi 100 y’asobola okufuna olubuto mu mwaka.”\n^ lup. 5 Okuva bwe kiri nti kkoyiro ezo zinafuya ebisenge bya nnabaana, oluusi ziweebwa abakazi abafumbo n’abatali bafumbo kibayambe obutavaamu musaayi mungi nga bali mu nsonga.\nOMUNAALA GW'OMUKUUMI—OGW'OKUSOMA MU KIBIINA Ddesemba 2017\nKiba Kituufu Abakristaayo Okukozesa Enkola Ezigema Okuzaala?


Yobu 21 | Bayibuli ey'Oku Mukutu Gwaffe Ogwa Intaneeti | New World Translation\nYobu addamu (1-34)\n‘Lwaki ababi bagaggawala?’ (7-13)\nAyanika abazze “okumubudaabuda” (27-34)\n21 Awo Yobu n’addamu nti: 2 “Muwulirize bulungi kye ŋŋamba;Eyo ye ngeri gye muba munkubagizaamu. 3 Mundeke njogere;Bwe nnaamala okwogera mulyoke munkudaalire.+ 4 Nneemulugunyiza bantu? Singa kibadde bwe kityo, nnandibadde nva mu mbeera. 5 Muntunuulire, mwewuunye;Mukwate ku mimwa. 6 Bwe nkirowoozaako, nnakuwala,Nzenna ne nneesisiwala. 7 Lwaki ababi baba balamu,+Ne bakaddiwa, era ne bagaggawala?*+ 8 Baba n’abaana baabwe bulijjo,Era balaba ne bazzukulu baabwe. 9 Amaka gaabwe gaba mu mirembe nga tewali kye gatya,+Era Katonda tababonereza na muggo gwe. 10 Ente zaabwe ennume ziwakisa enkazi;Era ente zaabwe zizaala bulungi era tezivaamu mawako. 11 Abaana baabwe baddukira wabweru ng’ekisibo,Era babuukabuuka nga badda eno n’eri. 12 Bayimba nga bwe bakuba obugoma obutono n’entongooliEra banyumirwa amaloboozi g’endere.+ 13 Ababi baba basanyufu obulamu bwabwe bwonna,Era bakka emagombe* mu mirembe.* 14 Bagamba Katonda ow’amazima nti, ‘Tuveeko! Tetwagala kumanya makubo go.+ 15 Omuyinza w’Ebintu Byonna y’ani, tulyoke tumuweereze?+ Kitugasa ki okumumanya?’+ 16 Naye nkimanyi nti tebalina buyinza ku by’obugagga byabwe.+ Endowooza* y’ababi endi wala.+ 17 Mirundi emeka ettaala y’ababi lwe yali ezikiziddwa?+ Mirundi emeka lwe baali batuukiddwako akatyabaga? Mirundi emeka Katonda lwe yali abazikirizza mu busungu bwe? 18 Baali babaddeko ng’ebisubi ebitwalibwa empewo,Era ng’ebisusunku ebitwalibwa embuyaga? 19 Katonda alibonereza abaana olw’ebibi bya kitaabwe. Naye Katonda alimusasula era alikimanya.+ 20 Amaaso ge gennyini ka galabe okuzikirira kwe,Era k’anywe obusungu bw’Omuyinza w’Ebintu Byonna.+ 21 Kubanga bw’amala okuvaawo aba afaayo ki ku ebyo ebituuka ku b’omu nnyumba ye,Ng’emyezi gye gisaliddwako?+ 22 Waliwo omuntu yenna ayinza okubaako ky’ayigiriza Katonda,+Nga y’asalira n’abantu ab’ekitiibwa omusango?+ 23 Omuntu omu afa ng’akyalina amaanyi,+Ng’ali mu mirembe era nga talina kintu kyonna kimweraliikiriza,+ 24 Ng’ebisambi bye bigezzeEra nga n’amagumba ge magumu.* 25 Naye omulala n’afa nga mwennyamivu,Nga taleganga ku kintu kyonna kirungi. 26 Bombi bagalamira mu nfuufu,+Envunyu ne zibabuutikira.+ 27 Laba! mmanyi bulungi kye mulowooza,N’akabi ke muteesa okuntuusaako.+ 28 Kubanga mugamba nti, ‘Ennyumba y’omukungu eri ludda wa? Era weema omubi gye yabeerangamu eri ludda wa?’+ 29 Abo abatambula eŋŋendo temubabuuzanga? Temwekenneenya ebyo bye boogera,* 30 Nti omuntu omubi awonyezebwawo ku lunaku olw’akatyabagaN’anunulwa ku lunaku olw’obusungu? 31 Ani anaamunenya olw’enneeyisa ye? Era ani anaamusasula olw’ekyo ky’akoze? 32 Bw’atwalibwa mu ntaana,Amalaalo ge gajja kukuumibwa. 33 Ebifunfugu by’omu kiwonvu bijja kumuwoomera,+Era abantu bonna bamugoberera,*+Okufaananako abo abatabalika abaamusookayo. 34 Kale lwaki mumbudaabuda n’ebigambo ebitaliimu nsa?+ Byonna bye mwogera bya bulimba!”\n^ Oba, “ne baba ba maanyi.”\n^ Oba, “mu kaseera buseera,” kwe kugamba, bafa mangu nga tebawulidde bulumi.\n^ Oba, “Amagezi; Enkwe.”\n^ Obut., “ng’obusomyo bw’amagumba ge bubisi.”\n^ Obut., “bubonero bwabwe.”\n^ Obut., “ajja kuwalula abantu bonna.”


Bukedde Online - Minisitule ezzeemu okwekenneenya ttenda okwagabirwa lufula\nMinisitule ezzeemu okwekenneenya ttenda okwagabirwa lufula\nOmuliro gusaanyizzaawo amaduuka n'ebibanda...\nAdded 11th November 2011\nGAVUMENTI etegeezezza nga bw’egenda okuddamu okwekenneenya ebiwandiiko omugagga Hassan Basajjabalaba kwe yafunira obwannannyini bw’ekifo kino mu kaweefube w’okukiddiza abasuubuzi abakikoleramu okukyeddukanyiza.\n“Tulina okugonjoola ekizibu kya lufula mu bwangu kubanga abasuubuzi abakikoleramu baatulaga nti balina obusobozi obwekulaakulanyiza ekifo kino ekitegeeza nti tetusobola kubabuusa maaso. Nga bwe tukoze ku butale n’ebifo ebirala ebiringa bino na bano tujja kubawa enkizo eyeekulaakulanyiza ekifo kino,” Moses Byabagambi akola ku by’obutale mu minisitule ya Gavumenti ez’ebitundu bwe yategeezezza.\nYagambye nti Gavumenti erina enteekateeka ey’okuyamba ku basuubuzi mu lufula eno abeegattira mu kibiina kya CATDA okukulaakulanya ekifo okukifuula eky’omulembe.”\n“Tunaatera okumaliriza okunoonyereza ku ngeri lufula eno gye yagabibwamu era kino tukikola ne KCCA, mu kiseera kino tujja kuvaayo ne lipoota naye nga Pulezidenti bwe yategeeza, abasuubuzi abakolera mu lufula eyo beebalina okuweebwa enkizo okugyeddukanyiza n’okugikulaakulanya,”bwe yagasseeko. Ku Mmande ekiro waliwo bakanyama abaalumbye lufula eno n’ekigendererwa eky’okugiwamba kyokka poliisi n’ebalemesa.\nAbateeberezebwa okubba ente ku Kalerwe babakutte\n"Embwa kati ye mukama wange"


Bukedde Online - Baabano abalongo abaafumbirwa abooluganda ne babalema okwawula: Abaana baabwe nabo waliwo lwe balemwa okubaawula!\nNnamukadde yeekomeredde omusumaali mu mutwe...\n“Babbaffe oluusi baatutabulanga olw’okufaanagana. Wabula kino tekyatukwasanga buggya kuba twakimanya nti obuzibu tujja kubufuna anti ne mu buto abantu baatutabulanga”, bwe batyo abalongo Fatuma Babirye ne Aisha Nakato ab’emyaka 81 bwe batandika okunyumya ku bufumbo bwabwe bwe baalimu olw’okufumbirwa mu luggya olumu.\nAbalongo, Babirye ku kkono ne Nakato .\nEKIVVULU ky’abalongo (Kampala Twins Festival) ekitegekebwa Vision Group n’olupapula lwa Sunday Vision eky’omulundi ogwokuna kyengedde era ku Sunday ejja nga August 20, 2017 kinaatokota si kisaanikire ku Kyadondo Rugby Grounds mu Kampala ng’abalongo babinuka n’okuwangula ebirabo. Kissiddwaamu ssente Palamenti ya Uganda, Movit Products Ltd ne Uganda Tourism Board.\nKU baneetaba mu kivvulu kino mwe muli n’abalongo Fatuma Babirye ne Aisha Nakato ab’emyaka 81 abaafumbirwa abasajja abooluganda. Bano Omusasi waffe PROSSIE KALULE yabasisinkanye ne bamunyumiza bwe baasisinkana babbaabwe n’engeri gye balemwanaga oluusi okubaawula.\nAbalongo bano okufumbirwa mu luggya olumu kyajja oluvannyuma lwa Fatuma Babirye omutuuze w’e Mbuya okusooka okufumbiriganwa ne Badru Muwanga.\nNg’ovudde ku kufumbirwa mu luggya olumu, mwannyinaabwe Sabiiti Kulubya (kazannyikirizi wa Kabaka) ye yasooka okuwasa omuwala azaalibwa ne babbaabwe.\nMzee Kulubya agamba nti, bwe yaganza Hamidah Muzungu mu myaka gy’e 70 baakwatagana kuba yali mukyala wa mpisa, era nga babeera mu maka gaabwe e Mbuya ku kyuma kya sabbuuni bannyina gye baakyalanga nga bava e Nakawa.\nMu bantu abalala abaabakyaliranga mwe mwali ne bakoddomi be abaali bamuwadde Muzungu, olw’okuba okuva obuto abalongo beegombanga Abazungu, mukoddomi we okukwana Babirye kwali kuyisa mukka mu kisero.\nBAZE NAMUSISINKANA WA MWANNYINAZE - BABIRYE\n“Twali tubeera ne Jjaja azaala taata, Suzaana Mpiima e Nakawa gye twavanga okukyalira mwannyinaffe Kulubya eyali afunye amaka e Mbuya.\nMu biseera ebyo Badru Muwanga (baze) yali akola Muyenga Tank Hill ne muto we Yusuf Kironde era bwe bajjanga okulaba mwannyinaabwe Muzungu nga tubeera ffenna ekiseera kye tubeera ku bugenyi.\nNga wayise ebbanga nagenda okulaba nga Muwanga ansaba obufumbo era twategeeragana nga ne mwannyinaffe awagidde ekiteeso ekyali kizze mu ddiiro kuba yalaba nga ddala twali mu mukwano.\nEnteekateeka zaakolebwa ne tugenda mu muzikiti gwa Nassib ne batuwoowa ne tutandika okubeera mu maka gaffe e Mbuya.\nEkiseera kye naleka omulongo wange Nakato e Nakawa tekyatugaana kwekyalira buli lwe twayagalanga ate nga ne muto wa baze naye yasigala atukyalira kuba baali baagalana nnyo ne baze.\nOluvannyuma mulamu wange Kironde yasalawo okusimba amakanda mu maka ga mukulu we olwo n’atandika okwekaliriza Nakato buli mulundi lwe yajjanga.\nFfenna twalaba nga ddala Kironde ayagala nnyo Nakato kuba ebbanga lye twali tumulabidde teyalina mukyala gwe yali awasizza.\nTwayogeranya ne Nakato ne tumusikiriza okufumbirwa ‘Omuzungu’ ng’ebiseera ebyo bwe twali tubayita kuba baali bacootala.\nOlw’omukwano ogwaliwo, baawoowebwa ne bakola amaka e Banda n’abaana ne bazaala,’’ Babirye bw’anyumya.\nOmu ku baana Fatuma Ssekitto ow’e Bbanda yagambye nti, “Olumu kitaawe omuto Badru Muwanga yakomawo awaka nga nnyina omulongo Nakato avudde e Banda okujja okukyala, n’amusanga ku lubalaza kyokka teyamanya nti yali anyumya na mugenyi yalowooza nti mukazi we ye yali amwanirizza.\nOmulongo Nakato ne bba Kironde (amuddiridde), ate ku ddyo ye Muwanga bba wa Babirye bwe baali ku mukolo gw’okutikkira omu ku baana baabwe\nOlulala taata yakuba essimu awaka maama Nakato n’agikwata kyokka ky’amubuukako okumalayo emboozi nga tayawudde nti yali ayogera na Mulongo mulala muganda wa mukyala we,” Ssekitto bwe yanyumizza ku ngeri ba nnyaabwe gye baatabulangamu ba bakitaabwe.\n‘NAVAAKO AWAKA NE NKOMAWO NGA BAMAAMA SIBAAWULA’\nOmu ku bawala baabwe, Aziiza Nalumansi ng’ono azaalibwa Babirye yagambye nti yazaalibwa Mbuya kyokka yalwawo okwawula nnyina ku mulongo we Nakato.\nAnyumya nti, yava awaka ku myaka musanvu n’atandika okubeera ne ssenga we kyokka agenda okukomawo nga tasobola kwawula maama we mutuufu.\nYayongeddeko nti, wadde yali amaze ebbanga ng’akomyewo awaka era n’abeera ne nnyina, bwe baayambalanga ebifaanagana ng’asooka kubeetegereza nkaliriza okusobola okubaawula.\n“Singa omuntu akyala awaka w’omu ku bamaama n’abuuza nnannyini mu ayinza okuvaawo ng’obubaka bw’abadde aleese abuwadde mulala.\nOkumanya bamaama baafaanagana, ssinga okubira omu essimu omulala aliwo n’agikwata oyinza okukkakkana nga gw’obadde ogeya akutegedde kuba amaloboozi gaabwe nago gafaanagana,” Nalumansi bwe yannyonnyodde.\nOlw’okuba abalongo baafumbirwa wamu, abaana baabwe baalwalanga mu budde bwe bumu n’endwadde ze zimu.\nBabbaabwe balwawo okusalawo ku nsonga nga ssekinnoomu nga basooka kwebuuza ku kiyinza okukolebwa ku nsonga ebeera eguddewo.


Bukedde Online - Bbanka enkulu emenyewo byebaayogera ku kuggala Banka\nMuseveni atongozza okugaba bbasalee Bunyoro...\nTumusiime Mutebire Gavana wa Bbanka enkulu\nABAKUNGU ba Bbanka Enkulu bamenyeewo ebiwandiiko bye baasooka okuwa akakiiko ka Palamenti akabuuliriza ku bbanka ezaggalwa aka COSASE ne baleeta ebirala bye baagambye nti bye bituufu.\nAkakiiko kali mu kubuuliriza ku bbanka musanvu ezaggalwa okuli; Teefe Bank (1993), International Credit Bank Ltd (1998), Greenland Bank (1999), Co-operative Bank (1999), National Bank of Commerce (2012), Global Trust Bank (2014) ne Crane Bank eyagulibwa dfcu mu 2016.\nAbakungu abaakulembeddwa Gavana wa Bbanka Enkulu, Emmanuel Tumusiime Mutebile ku Lwokuna beewunyisizza ababaka bwe baasoose okusaba okumenyawo ebiwandiiko na byonna bye baayogera ku bbanka ya Teefe ku Mmande ya wiiki eno. Oluvannyuma baawaddeyo ebiwandiiko bye baayise ebituufu ebikwata ku bbanka ya Teefe eyaggalwa mu 1993 ebikwata ku byobugagga bya bbanka, bakasitoma abaali mu bbanka n’amabanja ge yalina.\nEbiwandiiko byonna byaweerezeddwa mu ofiisi y’omubalirizi w’ebitabo bya Gavumenti bongere okubyekenneenya n’okuzuula obutuufu bwabyo. Ku Mmande, Louis Kasekende, amyuka Gavana yali ategeezezza nti mu kiseera ekyo kyali tekibakakatako kusooka kufuna biwandiiko bya bbanka ebyali bibasabibwa.\nKyokka ssentebe w’akakiiko, Abdu Katundu (Bugweri) yakubye ebituli mu biwandiiko ebyabaweereddwa n’ategeeza nti biraga nti banka yaggalwawo mu February ate ng’ekituufu bbanka baagiggala November 4, 1993. Oluvannyuma aba Bbanka Enkulu bakkirizza nti bbanka yaggalwa mu November, wadde ng’ekiragiro ky’okugiggala kyasooka kufuluma mu February.\nMoses Kasibante (Lubaga North) yasabye atangaazibwe ku Bbanka Enkulu ne minisita w’ebyensimbi eyali alagidde okuggala bbanka eno kuba okusinziira ku bbaluwa eriko ennaku z’omwezi nga November 2, 1993 yabadde eraga nti minisita ye yaggala bbanka.\nMutebile mu kwanukula yategeezezza nti; “bbanka ya Teefe yaggalwa minisita w’ebyensimbi , ate yo Bbanka Enkulu yakola gwa kuteekako kufulu”. Katuntu yamubuuzizza oba nga mu kiseera ekyo nga November 4, 1993 minisita yalina obuyinza obuggala bbanka. Mutebile yamwanukudde nti obuyinza buno Bbanka Enkulu y’ebulina, kyokka ng’erina kusooka kwebuuza ku minisita


Bukedde Online - Badduukiridde ab'e Kabong ku lunaku lw'omwana wa Africa\nOwa UPDF alumbye mukazi we gye yanobedde n...\nAdded 17th June 2017\nEbimu ku bintu ebiweereddwa abaana b'e Kabong\nAB'EKIBIINA kya Child Rights Platform Uganda nga bali wamu n'ekitongole kya ADRA Uganda batonedde abaana b'e Kabong mu Karamoja ebintu ebikozesebwa mu bulamu obwa bulijjo nga bajjukira olunaku lw'omwana wa Africa olukuzibwa buli mwaka nga 16/06.\nMu bintu ebitoneddwa kubaddeko ebitabo , pads , sabbuuni sukaali Obuwunga n,ebirala nga bino babibakwasirizza Ku ssomero lya Kabong Secondary School .\nAkulira ekibiina kya Child Rights platform Uganda Godfrey Ddumba ategeezezza nti bo ng'ekibiina baakugenda mumaaso n'okudduukirira abaana abataliikko mwasirizi okulaba nga nabo beyagalira mu ggwanga lyabwe ng'abaana abalala bonna.\nYe Akulira ekibiina kya ADRA Uganda e Kabong Lamech Lule ategeezezza nga bwe bakyalina ekizibu eri abazadde be Kabong olw'ensonga nti bangi kubo tebaagalira ddala kutwala baana kumasomero naddala abawala nga kino kiviirako bangi kubo okufumbirwa nga tebanneetuuka.\nKumukolo gwe gumu ,kwetabiddwaako Ssentebe wa District eyakiikiriddwa omumyuka we Regina Imuladi ng'ono asabye abazadde okukomya okufumbiza abaana abatanneetuuka awamu n'okukomya okulindanga Gavumenti ne bitongole ebyenjawulo okusookanga okuvaayo okubawa obuyambi wabula batandike okwekolerera kibasobozese okukweyimirizaawo n'okulabirira abaana baabwe.\nBo abaana obwedda obubaka bwabwe babuyisa munyimba n'ebikwate obwabadde nga bagezaako okulaga embeera gye bayitamu omuli okutulugunyizibwa , obutaba nabikozesebwa awamu n'obutaba naddembe lyabwe ng'abaana.\nChild Rights Platform\nEngeri gy'okuuma ennyumba yo mu mbeera ennungi nga tennaggwa\nEbintu 10 ebitera okutta enkwaso y'abasajja ne babonaabona okuzaala\nBy'olina okukola okwewala yingini ya mmotoka yo okubuguma


Bayibuli esomesa kki ku Busatu obwa Katonda?\nEkintu ekikyasinze okuba ekikalubo ku nsomesa y'obusatu kiri nti, tewali ngeri yakugisomesaamu emala okugitegeera obulungi. Obusatu y'ensonga etasobola kutegerebwa muntu yenna, n'okunyonyola okugimalayo. Katonda munene okusinga ffe era okusinga bwetuyinza okutegeera. Tetulina kulowooza nti tusobola okumutegeera okumumalayo. Bayibuli esomesa nti Kitaffe Katonda, Yesu Katonda, era nti n'Omwoyo Mutukirivu Katonda. Bayibuli era esomesa nti Katonda ali omu. Newankubadde tusobola okutegeera amazima agamu kubuli ali mu busatu obwa Katonda, amazima gali nti obwongo bw'omuntu tebusobola kutegeera bulungi mazima gonna. Wabula, kino tekitegeeza nti obusatu si butuufu oba nti ensomesa y'obusatu ssi ya Bayibuli.\nObusatu butegeeza Katonda omu ali mu basatu. Kitegeere nti kino tekitegeeza ba Katonda basatu. Era kimanye nti bwoba osoma ku mulamwa guno nti ekigambo "Obusatu" tekiri mu Bayibuli. Kino kigambo ekikozesebwa okunyonyola abali mu Busatu nga babeerawo bonna omulundi gumu, era nga bonna baberera emirembe gyonna era nga Katonda. Kikulu nnyo okutegeera nti omulamwa ogukyikirirwa ekigambo Obusatu teguli mu Bayibuli. Bino wamanga ekigambo kya Katonda byekyogera ku Busatu.\n1. Katonda ali omu (Ekyamateeka 6:4; 1 Abakolinso 8:4; Abagalatiya 3:20; 1Timoseeyo 2:5)\n2. Obusatu bulimu basatu (Oluberyeberye 1:1, 2:6; 3:22; 11:7; Isaaya 6:8; 48:16; 61:1; Matayo 3:16-17; 28:19; 2 Abakolinso 13 13:14) Mu Oluberyeberye 1:1, ekigambo eky'olwebbulaniya Elohim (Soma Elokiimu) kitegeeza abasukka mw'omu, n'ekigambo "Katukole". Newankubadde enyinyonyola enno tematiza, wabula esonga ku basukkuluma kw'omu mu Busatu. Ekigambo ekitegeeza Katonda, Elohimu (Soma Elokiimu) mu lw'ebbulaniya kisobozesa obusatu.\nMu Isaaya 48:16 ne 16:1, omwana ayogera ku Taata n'omwoyo omutukkirivu. Wetegere Isaaya 61:1 Wamu ne Lukka 4:14-19. Matayo 3:16-17 enyonyola ebyatukawo ku kubatiza kwa Yesu. Tulaba Omwoyo omutukuvu nga akka ku Katonda omwana era nga Katonda Kitaffe ayogera kungeri gyasanyukira omwana. Matayo 28:19 ne 2 Abakolinso 13:14 byakulabirako ebya abasatu abali mu Busatu obwa Katonda.\n3. Abali mu busatu banjawulo okusinziira ku byawandiikibwa eby'enjawulo. Mu ndagaano enkadde, "MUKAMA" ayawukana ku "Mukama" (Oluberyeberye 19:24; Koseya 1:4). MUKAMA mu Zabbuli 2:7, 12; Engero 30:2-4 ategeeza Omwana. Omwoyo omutukuvu ayawulibwa ku mu MUKAMA mu Kubala 27:18 era ku Katonda Taata ( Zabbuli 45 6-7 Abaebbulaniya 1:8-9) Mu ndagaano empya, Yesu ayogera ku Taata ku nsonga y'okusindika omwoyo Omuyambi, Omwoyo mutukuvu (Yokaana 14:16-17). Kitegeeza nti Yesu teyetwaala kuba Taata oba omwoyo mutukuvu. Tunuulira emirundi emirala Yesu mu njiri Yesu weyayogera ku Kitaawe. Yali yeyogerako? Yali ayogera ku muntu omulala mu Busatu- Kitaawe.\n4. Buli ali mu Busatu Katonda. Taata Katonda( Yokaana 6:27; Abaruumi 1:7; 1 Petero 1:2). Omwana Katonda(Yokaana 1:1, 14; Abaruumu 1:7; Abakolosaayi 2:9; Abaebbulaniya 1:8; 1 Yokaana 5:20). Omwoyo Omutukuvu Katonda( Ebikolwa 5:3-4; 1 Abakolinso 3:16).\n5. Waliwo okwekakanira mu Busatu. Ebyawandiika biraga nti Omwoyo mutukuvu agondera Katonda Taata era n'omwana, n'omwana agondera Katonda Taata. Enkolagana eno yamirembe gyonna era teyingira mu bwakatonda byoyo yenna ali mu Busatu. Enno yemu ku nsonga obwongo bwafe obukoma gye butasobola kutegeera ku Katonda atakoma. Ku mwana laba Lukka 22:42, Yokaana 5:36, Yokaana 20:21, ne 1 Yokaana 4:14. Ebikwata ku mwoyo mutukuvu, laba Yokaana 14:16, Yokaana 14:26, 15:26, 16:7, n'okusingira ddala Yokaana 16:13-14.\n6. Buli ali mu Busatu alina omulimu ogwenjawulo. Katonda Taata ye mutandisi era ensibuko yensi.(1 Abakolinso 8:6; Okubikkulirwa 4:11); okubikkulirwa kw'obwakatonda (Okubikkulirwa 1:1); Obulokozi (Yokaana 3:16-17); era emirimu gya Yesu egy'obuntu(Yokaana 5:17, 14:10). Katonda Taata yatandiika buli kimu.\nOmwana ye musigire Katonda Taata gw'ayitamu okukola emirimu gino wamanga; okutonda n'okulabirila ensi(1 Abakolinso 8:6; Yokaana 1:3; Abakkolosaayi 1:16-17); okubikkulilwa kw'obwakatonda (Yokaana 1:1, 16:12-15; Matayo 11:27; Okubbikulirwa 1:1); era obulokozi(2 Abakolinso 5:19; Matayo 1:21; Yokaana 4:42). Katonda Taata akola byonna okuyita mu mwana, akola ng'omusigire oba ejenti we.\nKatonda Taata mukuyita mu Mwoyo Mutukuvu Akola ebintu bino wamanga: Okutonda n'okulabirila ensi (Oluberyeberye 1:2; Yobbu 26:13; Zabbuli 104:30); okubikkulirwa okw'obwakatonda (Yokaana 16:12-15; Abaefeeso 3:5; 2 Petero 1:21); obulokozi (Yokaana 3:6; Tito 3:5; 1 Petero 1:2); n'emirimu gya Yesu (Isaaya 61:1; Ebikolwa 10:38). Kitegeeza nti Katonda Taata akola byona okuyita mu manyi g'Omwoyo Mutukuvu.\nWabaddewo okukegezaako kungi okulaga Obusatu mu bifananyi ebisobola okutegerebwa obwongo bw'omuntu wabula, tewali kifanaanyi kyatiikiirivu kituufu, okugeza ekifaananyi ky'ejji oba apo. Ejji liremererwa kubanga ekisusunku, enjuba, n’ekyeru bitundu ku jji, wabula ssi buli kitundu kubino nti kisobola okubeera jji ku lwakyo. Kyekimu ne apo, ekikuta, ekinyama, n'ensigo bitundu ku apo, wabula ssi nti buli kitundu kiba apo kulwakyo.\nKatonda Taata, omwana, n'omwoyo mutukuvu ssi bitundu ku Katonda, buli omu Katonda. Ekifaananyi ky'amazzi kisingako, wabula nakyo tekimala kunyonyola Busatu. Amazzi, Balaafu oba ayisi, n'omukka (Vapor) byonna ngeri ya amazzi kubanga kyonna bisobola okufulibwa amazzi. Katonda Taata, Omwana, n'omwoyo ssi ngeri ya Katonda, Buli omu Katonda. Newankubadde ebifaananyi bino bisobola okutuwa ekifanaanyi ky'Obusatu, tebimala era tebinyonyola bulungi nsonga eno. Katonda atakoma tasobola kunyonyolwa ngokozesa ebintu ebikoma.\nEnsomesa y'Obusatu ebadde nsonga elese okwawukana mu bantu okuva mu byafaayo by'ekanisa y'Abakristaayo. Newankubadde ng'ebikwata ku Busatu biragibwa mu byawandiikibwa, ebimu tebitegerekeka bulungi. Taata Katonda, Omwana Katonda, n'Omwoyo Mutukuvu Katonda—wabula Katonda ali omu. Eyo yensomesa ya Bayibuli ku Busatu. Okusukuluma kwebyo, ebisigadde biba byakukubaganyizibwaako birowoozo era tebirina nnyo makulu. Mukifo ky’okugezaako okunyonyola obulungi Obusatu nga tukozesa obwongo bwaffe obulina webukoma, kyandibadde kirungi okuteeka essira ku mazima ga Katonda okuba omunene era owamanyi era atakoma."Obuziba bw'obugagga obw'amagezi n'obw'okumanya kwa Katonda tomanyi bwe buli! emisango gye nga tegikeberekeka, n'amakubo ge nga tegekkaanyizika! Kubanga ani eyali amanye ebirowoozo bya Mukama? oba ani eyali amuwadde amagezi?" Abaruumi 11:33-34.


Katikkiro wa Buganda Charles Peter Mayiga abasabye abantu ba Buganda mu kiseera kino eky’okulonda obutakanda besimbyewo kubawa nsimbi basobole okufuna obukulembeze obutukiridde nga batuuse muntebe. – CBS FM buganda\nHomeAg'ObwakabakaKatikkiro wa Buganda Charles Peter Mayiga abasabye abantu ba Buganda mu kiseera kino eky’okulonda obutakanda besimbyewo kubawa nsimbi basobole okufuna obukulembeze obutukiridde nga batuuse muntebe.\nNovember 10, 2020 Sylivestar Ag'Obwakabaka, Amawulire, Features, News, Opinions, Uncategorized 0\nKatikkiro okwogera bino abadde mu bimuli bya Bulange e Mengo , nga tikkura abantu ba ssabasajja Kabaka okuva mu gombolola ezenjawulo ezikola amasaza okuli Kyadondo, Busiro ne Buddu bakiise embuga olwaleero munkola eya Luwalo Lwange era baguze certificate za bukadde 25,387,616 okuzimba obwakabaka bwabwe.\nKatikkiro yebaziza abantu abakiise embuga nabasa okwongera eokujjumira emirimu gy’obwakabaka basobole okuzimba Buganda ey’omumaaso eyegombesa.\nCue in—————–MAYIGA MIRIMU\nOwek Joseph Kawuki minister omubeezi wa govt ez’ebitundu yebaziza abantu ba kabaka mu ssaza gonna olw’bujjumbize bw’okukiika embuga era ekkubo erizza Buganda kuntiko tangaavu.\nBano nga bakulembedwamu omwami wa kabaka wa kabaka ow’essaza Busiro Ssebwana Charles Kiberu Kisiriiza, omumyuka wa ppokiino Mwarimu Kato Abdullah.\nEgombolola ezivudde e Busiro kubaddeko Sabawaali Kasanje ereese ensimbi obukadde 6 n’omusobyo, Sabaddu Katabi ereese obukadde 3 n’omusobyo, ate e Buddu, Musaale Butenge ereese emitwalo 70, mutuba 13 Kisekka ereese akakadde 1,200,000 ate nga egombolola ya Ssabagabo Lufuka okuva e Kyadondo ereese akakadde kamu wabula nga ne banabyabufuzi okuva ku masaza gano nabantu sekinoomu baguze certificate nyingi ddala okuzimba obwakabaka bwabwe.